הוועדה המיוחדת למיגור הפשיעה והאלימות בחברה הערבית - זמנית, כנסת 23, פרוטוקול מספר 3, 2020-04-06 12:00

מנסור עבאס: בוקר טוב, חברי הכנסת, אני מתכבד לפתוח את הישיבה השנייה לוועדה המיוחדת למיגור הפשיעה והאלימות.

מנסור עבאס: אנחנו מתכנסים היום בדיון המשך לשני נושאים שהעלינו בשבוע שעבר.

מנסור עבאס: אלימות בתוך המשפחה בצל הקורונה.

מנסור עבאס: הקדשנו את רוב הישיבה ביום רביעי שעבר לנושא.

מנסור עבאס: היום אנחנו נשלים את הדיון ונעלה עוד דרישות לגורמים השונים במשרדי הממשלה.

מנסור עבאס: בשבוע שעבר העלינו מספר דרישות בפני ראש הממשלה, השר לביטחון פנים, שר הרווחה, וגם שר החינוך.

מנסור עבאס: התמקדנו קודם בהחרגת העובדים הסוציאליים ורשויות הרווחה מתקנות שעת החירום, וכמובן, להגביר את מערך השירות הסוציאלי, ולתת מענה למשפחות שבמצוקה.

מנסור עבאס: דרשנו גם ממשרד החינוך להפעיל את היועצים החינוכיים לתת מענה למצוקת התלמידים בבית, וגם ליזום מגע ישיר ובלתי ישיר עם התלמידים דרך המורים המחנכים.

מנסור עבאס: וכמובן, דרשנו את הגברת האכיפה והמענה של המשטרה ושל גורמי אכיפת הפשיעה הכלכלית.

מנסור עבאס: לנושא השני, אנחנו נקדיש את רוב הזמן היום, ובו נבדוק את השלכות המצב הכלכלי על מפלס הפשיעה והאלימות.

מנסור עבאס: הקשר הסיבתי והנסיבתי מתבטא כאשר אזרחים רבים עצמאים, שכירים, בעלי עסקים לא מוצאים מענה למצוקתם הכלכלית, ולכן, פונים לשוק האפור לקבל הלוואות או למכור צ'קים חוזרים או דחויים, ובחלוף הזמן אותם אזרחים צריכים להחזיר את ההלוואות ולפרוע את השטר.

מנסור עבאס: לרוב הלווים מהשוק האפור לא מצליחים להחזיר את החוב, ועומדים בפני איומים ורדיפות וסכנות על חייהם.

מנסור עבאס: מטרתנו להעלות את הנושא בפני גורמי האכיפה, כדי לסכל אפשרות לביצוע פשעים על רקע המצב הכלכלי.

מנסור עבאס: חברים, יש לנו אורחים בישיבה הזאת, גם ממשרדי הממשלה השונים.

מנסור עבאס: משרד ראש הממשלה, חינוך, הרווחה, ביטחון פנים, אוצר.

מנסור עבאס: גם יש לנו משתתפים רבים מהסקטור השלישי ומהחברה האזרחית.

מנסור עבאס: אנחנו נשלים קודם כל את הדיון בנושא אלימות בתוך המשפחה.

מנסור עבאס: נוכל להיכנס לנושא השני, ולו נקדיש את רוב הזמן.

מנסור עבאס: בסוף נעשה סיכום ונעלה דרישות בנושא.

מנסור עבאס: בשבוע שעבר אנחנו הפסקנו את הדיון עם נג'ואה אבו נימר, מפקחת על היועצים החינוכיים במשרד החינוך.

מנסור עבאס: אנחנו נמשיך איתה, ואז ניכנס אל תוך הדיון עצמו.

מנסור עבאס: אני מבקש מחברי הכנסת, לתת הזדמנות שנשמע קודם מה יש לגורמים הממשלתיים להגיד, ותוך כדי גם לשלב את העמותות השונות.

מנסור עבאס: הגישו לנו מספר ניירות עמדה בנושא.

מנסור עבאס: אחר-כך נוכל ביחד לקיים דיון מעמיק, ולצאת עם מסקנות או דרישות.

מנסור עבאס: בבקשה, נג'ואה אבו נימר.

מנסור עבאס: בבקשה.

מנסור עבאס: תציגי את עצמך.

מנסור עבאס: אנא מכם להיות ממוקדים, אנחנו חייבים לנצל את הזמן בצורה מיטבית ביותר.

מנסור עבאס: יש חברי כנסת באולם השני?

מנסור עבאס: לא.

מנסור עבאס: חגי מויאל ממשרד הרווחה נמצא אתנו.

מנסור עבאס: העלינו דרישות גם בפני ראש הממשלה וגם משרד הרווחה, להחריג את העובדים הסוציאליים.

מנסור עבאס: האם יש תשובה, והאם המערך הסוציאלי עובד במלוא עוצמתו.

מנסור עבאס: בבקשה, חגי.

מנסור עבאס: אנחנו פנינו בשם הוועדה לראש הממשלה.

חגי מויאל: לגבי הנושא של העסקת עובדים סוציאליים, אין לי בשורה לא טובה, ולא לא טובה.

חגי מויאל: הפנייה התקבלה, אבל לא קרה שום דבר מאז שהעליתם את זה, שאני יודע לפחות.

חגי מויאל: מבחינתנו, העובדים הסוציאליים ברשויות המקומיות, עוד פעם, בתחום אלימות במשפחה הם עובדים חיוניים והם נדרשים לעבוד.

חגי מויאל: ב-95% מהמרכזים לטיפול באלימות במשפחה, העובדים אכן עובדים, כמו שהצגתי בפעם הקודמת, עובדים בהתאמה למציאות החדשה.

מנסור עבאס: האם יש נתונים חדשים לפחות לשבוע הראשון.

מנסור עבאס: אנחנו קיבלנו נתון מאוד מחריד במרץ על עלייה של 660% באלימות נגד הילדים.

מנסור עבאס: האם יש נתונים חדשים על השבוע הראשון של אפריל?

חגי מויאל: עוד פעם, קודם כל, אני אדבר על הנתונים הכלליים בנושא של אלימות במשפחה.

חגי מויאל: אנחנו רואים מגמת עלייה בפניות שלנו לקו 118.

חגי מויאל: עוד פעם, המגמה היא לא מובהקת, וקשה להסיק ממנה מסקנות, אף על פי שהנחת העבודה שלנו שיש עלייה משמעותית בנושא של אלימות במשפחה, היא רק לא מגיעה עדיין למערכות המטפלות מכל מיני סיבות שאנחנו יודעים גם להסביר אותן.

חגי מויאל: בנושא של הילדים, אני חושב שהשימוש בעלייה הזאת של ה-600% - - - שקשה גם מהם להסיק מסקנות ולהעריך.

חגי מויאל: מדובר ממש במספרים ספורים של עשרות מקרים, שמבחינה סטטיסטית אי אפשר להגדיר את התופעה שיש עלייה של 600%, אבל אכן יש עלייה בדיווחים.

חגי מויאל: אני מקווה שהובנתי.

מנסור עבאס: אנחנו לא עומדים על 10% פה ושם, ולא על 100% פה ושם.

חגי מויאל: הביטוי שלנו הוא 600%, אבל צריך להיזהר לא להפחיד את הציבור שיש כאן איזה עלייה ב-600% באלימות כלפי ילדים, כי מדובר במספרים קטנים.

חמד עמאר: אתה יכול לתת לנו את המספרים בבקשה?

מנסור עבאס: חבר הכנסת שואל האם יש נתון?

מנסור עבאס: חגי, נחזור אליך בשאלה הזאת אחר-כך.

מנסור עבאס: בבקשה, תמי כהן, ממשרד ראש הממשלה, עוזרת מנכ"ל משרד ראש הממשלה.

מנסור עבאס: קצת סבלנות חברים.

מנסור עבאס: מה שלומך?

מנסור עבאס: בסדר.

תמי כהן: אני מציעה שאת השאלות תפנו לאורן, הסמנכ"ל שלנו של אגף ממשל וחברה.

תמי כהן: נמצא יחד אתי ובקיא בכל הדברים.

תמי כהן: בבקשה.

אורן כהן: תודה רבה.

אורן כהן: רציתי גם להתייחס קודם, אבל אי אפשר היה להתבטא.

אורן כהן: שני דברים.

אורן כהן: לגבי הנושא של החרגת העובדים הסוציאליים, וכל הכוחות החברתיים ברשות המקומית, מהמגבלה של ה-30%, אני רק אעדכן.

אורן כהן: בעצם התקנות שעת חרום שהממשלה אישרה, הפג תוקף שלהם הוא ב-16 באפריל, למעשה, בסוף שבוע הבא.

אורן כהן: אנחנו עובדים עכשיו עם נציבות שרות המדינה, משרד האוצר, כל הגופים הרלבנטיים על הארכה של התקנות, ואנחנו ולוקחים בחשבון את הדרישה של למעשה להחריג את כל הכוחות בשירותים החברתיים ברשויות המקומיות, גם אגפי הרווחה, וגם שירותים חברתיים אחרים.

אורן כהן: אנחנו מבינים את הצורך בזה.

אורן כהן: אנחנו מקיפים את זה, אני מקווה שבעניין הזה יהיה בסדר.

חמד עמאר: מה אתה אומר שנחכה עד ה-16 לחודש עד שיחריגו אותם?

אורן כהן: אני אומר, התקנות הנוכחיות בכל אופן הן בתוקף עד ה-16 לחודש.

אורן כהן: אני לא מאמין שבשבוע הקרוב, יחד עם זה שיש חג מחרתיים וכו', הממשלה תספיק לאשר תקנות חדשות לפני שהתקנות הקיימות יפקעו תוקף.

אורן כהן: אבל לקראת פקיעת תוקף של התקנות האלה, שממילא קורה בשבוע הבא, יהיו תקנות חדשות שבהן אני מקווה שנוכל לפתור את העניין הזה.

מנסור עבאס: אורן, אבל יש לנו נתונים מדאיגים על פשיעה, או בעצם על אלימות בתוך המשפחה.

מנסור עבאס: זה לא רק הנתון שהעלינו בקשר לילדים, זה גם בקשר לקשישים, בקשר לנשים במיוחד.

מנסור עבאס: גורמי הפשיעה לא נמצאים בהסגר.

מנסור עבאס: אתמול היה רצח בכפר קרע, ולכן אנחנו דורשים שוב לבדוק את הנושא הזה ולתת מענה בהקדם האפשרי.

מנסור עבאס: כל יום חשוב מבחינתנו.

אורן כהן: בסדר גמור.

אורן כהן: אני אעביר את המסר.

אורן כהן: אני רק אגיד שבנושא של אלימות במשפחה, הפתרון יהיה לא רק מהכיוון של לאפשר יותר כוחות ברשות המקומית שייתנו מענה.

אורן כהן: אלא גם ככל שנצליח ליצור מענים שיקטינו את רמת הלחץ והמתח בתוך המשפחות, בעיקר משפחות שיש בהן צרכים מיוחדים מכל מיני סוגים.

אורן כהן: כי ברור שככל שהסיר לחץ הזה יילך והמתח בתוכו יעלה, אז אנחנו נראה יותר ויותר תופעות כאלה.

אורן כהן: לכן הפתרון צריך להיות גם מהכיוון של הכוחות ברשויות המקומיות, אבל גם מהכיוון של ליצור מענים שיקטינו את רמת העומס והמתח הנפשי על המשפחות.

מנסור עבאס: אורן, השאלה גם לך וגם לתמי.

מנסור עבאס: הייתה לנו ישיבה על הוועדה הבין-משרדית למיגור הפשיעה ואלימות, ואחר-כך ישיבה שנייה עם רונן פרץ, שהוא מנהל את הוועדה הזאת.

מנסור עבאס: בקצרה, אנחנו נקיים דיון מיוחד לתכנית שאתם שוקדים או עובדים כדי לגבש אותה.

מנסור עבאס: אם תוכל בקצרה לתת לנו איפה אנחנו נמצאים, באיזה שלב.

מנסור עבאס: האם יש המלצות, ומתי אנחנו יכולים לעיין במסמכים שיש לכם?

אורן כהן: המשבר תפס אותנו בשלב מאוד מתקדם של עבודת המטה.

אורן כהן: בימים אלו ממש, היינו אמורים לסיים כבר שלב של שיתוף ציבור.

אורן כהן: רצינו לעשות למעשה בחברה הערבית גם קבוצות מיקוד, וגם מפגש עם כל מיני נציגים של החברה בשביל להיוועץ על כיווני הפעולה המרכזיים, ולקבל פיד-בק על זה.

אורן כהן: כל המערך הזה היה כבר מוכן, הוא בעצם למעשה כרגע בהמתנה, בגלל שלמעשה אי אפשר להתקהל ואי אפשר לקיים את המפגשים האלה.

אורן כהן: אשמח להרחיב יותר בישיבה ייעודית של הנושא הזה, אבל הדברים הם ברמת בשלות יחסית מאוד מתקדמת.

אורן כהן: ברגע שנחזור לאיזשהו שגרת פעילות שהיא לא רק סביב הקורונה, נוכל, אני מאמין, די מהר להציג את תכנית הפעולה למקבלי החלטות, והם יחליטו איך הם רוצים להתקדם עם זה.

מנסור עבאס: אנחנו יכולים לחזור למשרד החינוך.

נג׳ואה אבו נימר-עבאס: אני מקווה ששומעים אותי.

נג׳ואה אבו נימר-עבאס: אני רוצה לפנות לאיריס בן יעקב, מהמטה, כדי שהיא תציג את הוועדה הבין-משרדית שהיא משתתפת בעבודת המטה.

נג׳ואה אבו נימר-עבאס: ואז אני מבקשת רשות התייחסות למה שקורה ברמת השטח.

מנסור עבאס: בבקשה, איריס בן יעקב, מנהלת היחידה למיניות ומניעת פגיעה בילדים, מאגף תכניות סיוע ומניעה.

איריס בן יעקב: ראשית, אני רוצה להגיד שמשרד החינוך נמצא בוועדה בין-משרדית, ועדת יו"רים, בהובלת משרד הרווחה איריס פלורנטין, בנוגע לאלימות במשפחה.

איריס בן יעקב: אנחנו בימים אלה נפגשים הרבה, ושוברים את הראש איך אפשר להיערך למצב, ומה עוד אפשר לעשות כדי להעלות מודעות.

איריס בן יעקב: ראשית, לתת עזרה לאותם ילדים שנמצאים בבתים, לאותם ילדים, משפחות שסובלות מאלימות, ואיך אפשר בעצם להגדיר את מודעות הציבור בנוגע למענים שקיימים בקהילה ושיכולים לסייע.

איריס בן יעקב: חשוב להגיד.

איריס בן יעקב: אנחנו מאוד עסוקים בימים האלה, בדבר הזה.

איריס בן יעקב: בנוסף, אני רוצה להגיד - תיכף נג'ואה תרחיב, אבל היועצות החינוכיות והמחנכות נמצאות בקשר עם התלמידים.

איריס בן יעקב: המעטפת המקצועית כרגע לא הוחרגה, הווי אומר, המדריכים שעובדים ביחידה שלי, יחידה למיניות ומניעת פגיעה לא עובדים.

איריס בן יעקב: היועצות החינוכיות, הן אלה שנותנות את המעטפת המקצועית למורים שנמצאים בקשר עם התלמידים, נג'ואה תדבר על זה.

איריס בן יעקב: בנוסף, אני רוצה רק להגיד, שאנחנו בימים אלה עושים שיעורים מקוונים בנושא של כישורי חיים בנושאים שונים לתלמידים מהגן עד י"ב – ובין הנושאים, זה פנייה לעזרה, זה התמודדות במצבי לחץ ועוד.

איריס בן יעקב: נושאים שרלבנטיים אולי לילדים, גם כדי להעלות מודעות, וגם בעצם לסמן להם שאנחנו פה הכתובת עבורם.

איריס בן יעקב: אני רוצה לתת את רשות הדיבור, נג'ואה תמשיך לספר מה קורה בשטח.

נג׳ואה אבו נימר-עבאס: אני לא אתייחס למה שהיה לפני המצב של הקורונה, אבל בתוך הדברים שלי אני כן אתייחס לזה דרך פעילויות קיימות במשרד החינוך, אנחנו התאמנו את זה, בלית ברירה כמובן לכל המצב הזה של הקורונה, עלות של אנשי צוות בבית.

נג׳ואה אבו נימר-עבאס: אז כמו שכולם - - - גם על החברה הערבית, גם ברמה של הדרום, וגם בעוד מקומות בצפון, ובחברה הערבית, בתיאום כמובן עם מר עבדאללה חטיב.

נג׳ואה אבו נימר-עבאס: בלמידה מרחוק - - - קשיים, ולא רק בפן הפדגוגי ומקצועות הליבה, גם כמו שאיריס אמרה, שיעורי כישורי חיים.

נג׳ואה אבו נימר-עבאס: שיחות שמתקיימות, שיחות קבוצתיות בזום או בכל אמצעי אחר, בין מחנכי כיתות לבין התלמידים.

נג׳ואה אבו נימר-עבאס: כמובן עם דיווח יום יומי של המחנך למערכת הבית-ספרית - כמה תלמידים משתתפים וכמה תלמידים לא משתתפים, ויצירת קשר אישי עם כל תלמיד שלא משתתף, על מנת להבין למה התלמידים האלה לא משתתפים.

נג׳ואה אבו נימר-עבאס: יש לנו מצוקה, אני חושבת שזה ארצי, לא רק בחברה הערבית, אבל במיוחד בחברה הערבית בדרום, יש מצוקה של כמה אמצעים טכנולוגיים יש בבית.

נג׳ואה אבו נימר-עבאס: יש משפחות שהן ברוכות ילדים ויש מספר טלפונים, או מכשירים ניידים בבית ואין מספיק לכולם.

נג׳ואה אבו נימר-עבאס: זאת מצוקה שבעצם עולה כל הזמן, והמשרד מנסה לתת מענה לזה.

נג׳ואה אבו נימר-עבאס: עכשיו, בימים האלה, אחרי הוועדה הזאת, יש לנו ישיבה של חרום כדי לאתר את אותם תלמידים שלא יכולים להשתתף, בעיקר, שיעורי כישורי חיים, השעות הקבוצתיות, הפגישות הקבוצתיות עם המחנכים, כי מאוד חשוב לנו הקשר הזה המתמיד בין מחנך מבוגר אחראי לבין התלמידים.

נג׳ואה אבו נימר-עבאס: כמובן, מעבר לזה, היועצות מלוות את המחנכים בניסיון להמשיך במעקב אחרי משפחות וילדים בסיכון.

נג׳ואה אבו נימר-עבאס: זאת אומרת, אם היה ידוע לנו מספר תלמידים שהם בסיכון, וסובלים מאלימות במשפחה, או סובלים מפגיעה מסוימת בתוך המשפחה, או גם מחוץ לה, יש גם הנחייה של היועצות, וגם שיחות אישיות שמבצעות היועצות ישירות עם הילדים האלה או עם המשפחה - - -

מנסור עבאס: בבקשה, אם תוכלי להוריד את הווידאו, יישאר רק קולך.

מנסור עבאס: אנחנו כרגע שומעים, את יכולה לדבר.

מנסור עבאס: השידור היה מקוטע.

נג׳ואה אבו נימר-עבאס: אנסה לשנות מקום, אני מקווה שזה הסתדר.

נג׳ואה אבו נימר-עבאס: אני תיארתי שני מצבים.

נג׳ואה אבו נימר-עבאס: הרכב קבוצתי שנמצא עם היועצת ועם המחנך - - -

מנסור עבאס: את יכולה לשפר את המיקום שלך?

נימר- עבאס: אנסה לשנות מקום, אני מקווה שהסתדר.

מנסור עבאס: האם יש נתונים במשרד החינוך שאתם מקבלים מהיועצים או המחנכים על אלימות שחווים התלמידים בבית?

היבה יזבק: וגם מנסור, אם אפשר שאלת המשך.

היבה יזבק: אם יש נתונים, אז מה הפולו-אפ?

היבה יזבק: איך ממשיכים, איך מטפלים בילדים?

נג׳ואה אבו נימר-עבאס: אם אני אשווה את הפניות של התלמידים, או מספר אירועים חריגים על אלימות שאנחנו מקבלים דרך היועצות כמובן, או דרך המחנכים לזמן הרגיל, אנחנו עכשיו מקבלים פחות.

נג׳ואה אבו נימר-עבאס: לא מגיעים אלינו באותה תדירות, באותה כמות שהייתה לפני.

נג׳ואה אבו נימר-עבאס: אבל כמובן זה בגלל שכל המשפחה נמצאת בבית.

נג׳ואה אבו נימר-עבאס: אני לא רוצה להיכנס ולפרשן למה זה קורה עכשיו, ומה מונע מהילדים.

נג׳ואה אבו נימר-עבאס: או שיכול להיות - אני לא רוצה להגיד שאין בכלל מקרים, יש כמובן מקרים, אבל כנראה שיש גורמים שמונעים מהם להגיע אלינו.

נג׳ואה אבו נימר-עבאס: מצד שני, יש כמובן דיווחים, יש כל מיני אמירות של מצוקה אצל ילדים, והפולו-אפ ששאלתם עליו, הוא אחרי שאנחנו מאתרים את הילדים האלה, כמו שכבר אמרתי – ביקורי בית אי אפשר לערוך עכשיו בזמן הזה.

נג׳ואה אבו נימר-עבאס: אז הקשר היחיד הוא קשר טלפוני – אם המחנך מעורב, אז עם המחנך, ואם לא אז עם היועצת.

נג׳ואה אבו נימר-עבאס: במידה ואנחנו מזהים שזה משהו שיכול להביא את הילד לסיכון, אז פונים כמובן לגורמי הרווחה, שאנחנו עובדים בצמוד יחד איתם כדי לתת מענה, והיו גם מקרים שדווחו למשטרה, והמשטרה ערכה את הטיפול שלה, או את הביקור, או מה שזה לא יהיה.

מנסור עבאס: יש נתונים כמה הגיעו למשטרה?

נג׳ואה אבו נימר-עבאס: לי באופן אישי אין נתונים כמה הגיעו למשטרה.

נג׳ואה אבו נימר-עבאס: אבל לנו יש סטטוס דרך מנכ"ל משרד החינוך שנעשה כל יומיים על אחוז התלמידים שמשתתפים, אחוז הפניות.

חמד עמאר: כמה אחוז את יכולה לתת לנו?

נג׳ואה אבו נימר-עבאס: אנחנו ברמה של השרות הפסיכולוגי הייעוצי – שפ"י, גם אוספים נתונים לגבי כמה פניות נעשו ליועצות, סוג המקרים שמטפלים בהם, וגם כמובן איזה מענים הם נותנים למקרים האלה.

חמד עמאר: יש לך אחוזים, בכמה אחוזים אתם בקשר עם תלמידים עכשיו?

חמד עמאר: כי אמרת שיש בעיה של טכנולוגיה, של מחשבים.

נימר- עבאס: זה משהו דינמי, זה לא משהו שהוא עומד למשל על 60% או 70% וזה ככה כל הזמן.

נימר- עבאס: כמובן שזה משהו שהוא משתנה.

נימר- עבאס: אין לי אחוז מדויק עכשיו לתת לך שתחת כל משתתפים אחוז כזה, או אחר.

נימר- עבאס: אלא אחרי כל סטטוס, נעשית עבודה דרך המחוז ודרך המפקחים הכוללים וגם המפקחים המקצועיים לאתר את אותם תלמידים שלא משתתפים.

נימר- עבאס: כמו שציינתי, יש עכשיו התארגנות ברמת מטה משרד החינוך, עם הרשויות המקומיות, דרך השר, המנכ"ל לחלק טבלטים ולחלק מחשבים לאותם ילדים שיש להם מצוקה כזאת.

נימר- עבאס: אנחנו בדיוק עכשיו בשלב האיתור של אותם ילדים.

מנסור עבאס: שאלה לחברת הכנסת אימאן.

אימאן ח'טיב יאסין: שאלה לגבי קבוצת התלמידים שהם באים מרקע סוציו-אקונומי קשה, ובעצם, הם מוכרים להנהלת בית-הספר, וגם ליועצת בבית-הספר.

אימאן ח'טיב יאסין: האם יש תכנית מוסדרת לגבי הקשר עם אותם ילדים שהם בקבוצת סיכון גבוהה, כאילו אלה ילדים שאנחנו לא צריכים לאתר אותם, הם ידועים, קיימים, רשומים.

אימאן ח'טיב יאסין: יש תכנית כזאת?

נג׳ואה אבו נימר-עבאס: יש בשתי רמות.

נג׳ואה אבו נימר-עבאס: יש תכנית סדורה כללית ברמת מערכת, יצירת קשר עם כלל התלמידים בבית-הספר, וזה, כמו שאמרתי, בהנחיית מנכ"ל, מנהל מחוז, מנהל בית-ספר, והם עושים את המעקב עם המחנכים.

נג׳ואה אבו נימר-עבאס: ויש תכנית שהיא לצד התכנית הכללית, שהיא ספציפית לאיתור משפחות, או המשך מעקב וגם איתור.

נג׳ואה אבו נימר-עבאס: בזמן הזה שחודשים רבים, או שבועות רבים, המשפחה נמצאת ביחד, אז מתווספים אותם ילדים, שהם נכנסים או משפחות שהן נכנסות למעגל הסיכון, אלה שאיבדו את העבודה שלהם, או נכנסו למצוקות כלכליות חדשות.

נג׳ואה אבו נימר-עבאס: העבודה היא דינמית כדי לאתר, להמשיך לאתר כל הזמן, להיות יחד איתם במעקב, לאתר אותם, ולעזור כמובן במידת האפשר.

נג׳ואה אבו נימר-עבאס: המצוקה הכלכלית ומצוקת האבטלה, היא מצוקה ארצית של כל אזרחי המדינה עכשיו, אבל אנחנו מנסים כמה שיותר לאתר את אותם תלמידים ולהיות בקשר.

מנסור עבאס: ברשותכם, נעבור לעולא, מעמותת יוזמות אברהם.

נימר- עבאס: רק משפט אחד, חבר הכנסת מנסור.

נימר- עבאס: כהמשך לאותה תכנית פרטנית, אנחנו עושים דרך הזום ודרך עוד אפליקציות הדרכת הורים, כדי לתת מענה להורים.

נימר- עבאס: ההדרכה היא לא רק לתלמידים.

נימר- עבאס: הקשר הוא לא רק עם התלמידים.

נימר- עבאס: אנחנו מזמנים כמה שיותר, ומדרבנים הורים כמה שיותר להשתתף בקבוצות האלה, ולתת להם כלים איך להתמודד עם הילדים.

נימר- עבאס: איך אני בעצם מארגנת את היום שלי, ומארגנת השיגרה החדשה הזאת שנכנסנו אליה, ולא להגיע למקומות של מצוקה או אלימות או דברים מהסוג הזה בתוך המשפחה.

מנסור עבאס: תודה.

רות לוין-חן: בשם יוזמות אברהם, תדבר עולא נג'מי מיוסף.

רות לוין-חן: מנהלת של מיזם קהילות בטוחות.

עולא נג'מי: בתמצית.

עולא נג'מי: אני מודה על הפגישה החשובה.

עולא נג'מי: יש לנו כמה המלצות וכמה צעדים קונקרטיים.

עולא נג'מי: אני לא אחזור על כל הדברים שנאמרו לפניי.

עולא נג'מי: זה המקום לבקש ממקבלי ההחלטות לעקוב אחרי יישום החלטת הממשלה 1402.

עולא נג'מי: אני אחלק את דבריי לכמה נקודות.

עולא נג'מי: עכשיו אני מתייחסת לצד של המשטרה.

עולא נג'מי: נושא הקיצוץ בתקציבים הוא פגע ופוגע עד עכשיו קשות בתחנות המשטרה שנמצאים בחברה הערבית, ולכן, אנחנו לא נותנים את השרות המיטבי ההוגן לתושבים.

עולא נג'מי: כל נושא הגשת כתבי אישום, עם כל המשבר, ועם כל מצב החרום הכפול שאנחנו נמצאים בו, מקרי הרצח והאלימות עדיין גוברים, רציחות בחברה הערבית, ולכן חשוב שהמשטרה תפעל להגשת כתבי אישום גם במקרים שאנחנו נמצאים בהם היום.

עולא נג'מי: כל ניסיון הנגשת קווי הסיוע לחברה הערבית, הנגשת קווי הסיוע לנשים וילדים שסובלים מאלימות.

עולא נג'מי: אם אני מדברת על משרד החינוך או על משרד הרווחה.

עולא נג'מי: יש אפשרות ויש הצעה שתמצאו דרך להגיע לאנשים לילדים ולנשים שסובלים מאלימות דרך הנגשת קו הסיוע וסלי המזון שאתם מחלקים בכלל היישובים שאתם מגיעים אליהם.

עולא נג'מי: אני אציין עוד נקודה, שחלק מעובדי הניקיון בבתי-החולים הן נשים והן חוות אלימות, הן במיוחד במעמד סוציו-אקונומי נמוך, וחלק מהן סובלות מאלימות בתוך היישובים שלהן.

עולא נג'מי: לכן אני חושבת שחשוב שייצא דרישה מטעם הוועדה למיגור האלימות למוסדות שהנשים עובדות בהם.

עולא נג'מי: שישימו עין, שיהיו אוזן קשבת לנשים שעוברות אלימות.

מנסור עבאס: יש נתונים עולא בנושא הזה?

מנסור עבאס: יש דיווחים?

עולא נג'מי: כן, אפשר להעביר נתונים.

מנסור עבאס: תודה.

עולא נג'מי: היום - - - הודיעה על פלטפורמה לדיווח מקוון.

היבה יזבק: עוד משהו, זה במחלקות של הקורונה או בכלל?

עולא נג'מי: בכלל, ובמיוחד בתקופה האחרונה במחלקות של הקורונה.

עולא נג'מי: חשוב לציין עוד נקודה.

עולא נג'מי: המשטרה הודיעה על פלטפורמה לדיווח מקוון, שנשים שסובלות מאלימות, ילדים שסובלים מאלימות, לדווח בצורה מקוונת.

עולא נג'מי: אני מבקשת, אם הפלטפורמה הזאת תעבוד, שתהיה חסויה, כמו קו הסיוע 1202, שיהיה חסוי, שאי אפשר לחזור לתיעוד של הפנייה.

עולא נג'מי: בנושא החינוך והרווחה, אני לא אפרט את כל הדברים שנאמרו.

עולא נג'מי: אבל אגיד נקודה אחת.

עולא נג'מי: הלימוד המקוון, באמת פסח על החברה הערבית.

עולא נג'מי: קודם צריכים להנגיש את השרות, שיהיה מחשב לכל ילד, או כל פלטפורמה אחרת, ולאחר מכן, להציע שיעורי כישורי חיים.

עולא נג'מי: שיהיו מחשבים לילדים, או פלטפורמה מסוימת שילדים יוכלו להשתמש בה.

עולא נג'מי: בנושא של הפרטת השירותים החברתיים והחינוכיים.

עולא נג'מי: אנחנו יודעים שחלק ניכר מהצעירים שהם אלימים או עוברים אלימות בחברה הערבית, נמצאים בבתי ספר טכנולוגיים, שהם או שייכים למשרד הרווחה, או ששייכים למשרד העבודה במקרה שיש הפרטה.

עולא נג'מי: אני חושבת שכל מי שמתייחס למערכת החינוך, לא מתייחס לאנשים, לצעירים ולנוער שנמצאים בבתי-ספר - - - וכל המסגרות האלה.

עולא נג'מי: אני חושבת שיש מקום באמת להתייחס אליהם, ולחשוב ביחד איך אפשר להגיע לילדים, במיוחד שנמצאים בסיכון.

עולא נג'מי: נושא הנגשת ההון והאשראי לחברה הערבית, במיוחד, ד"ר מנסור, אחרי משבר הקורונה.

עולא נג'מי: אנחנו יודעים – כשזה יהיה, אנחנו נראה את המשבר אחרי המשבר.

עולא נג'מי: זה הזמן להשקיע בו.

מנסור עבאס: תודה.

מנסור עבאס: זה הנושא השני בישיבה.

מנסור עבאס: שייח' כמאל ריאן, ממרכז אמאן נמצא אתנו?

מנסור עבאס: אם איילת נמצאת, אז בבקשה.

בית אור: שלום, בוקר טוב, אני היועצת המשפטית של ארגון מרכזי הסיוע לנפגעות ונפגעי תקיפה מינית, ותודה על זכות הדיבור.

בית אור: אני רוצה להתייחס לאותם קורבנות - - - כל אותן אלה שלא מצויים בטבלאות ב-ynet ואמצעי התקשורת, שסובלים מאלימות סמויה וגלויה, בעיקר, כרגע לתחושתנו נסתרת מעיניהם של הרשויות.

בית אור: שאלת לגבי נתונים.

בית אור: אתמול התפרסם בארץ שיש עלייה של 41% ביחס לתקופה מקבילה בשנה שעברה בעבירות מין במשפחה.

בית אור: באלימות במשפחה יש עלייה בדיווחים של 16% - אלה נתונים של המשטרה.

בית אור: זה מתכתב היטב עם הנתונים שלנו בארגון מרכזי הסיוע שמהם עולה ש-40% מהפגיעות המיניות בילדים מתחת לגיל 12, מבוצעות על-ידי אחד ההורים או האחים, כלומר קרוב משפחה שמתגורר בתוך הבית.

בית אור: המדינה שמה את הילדים, את כולנו בעצם בחזרה בבית – ביתנו הוא מבצרנו, נהוג לומר.

בית אור: אבל יש הרבה מדיי ילדים ונשים שבשבילם הבית הוא לא מבצר, הוא שבי.

בית אור: הוא מקום שבו נתונים ונתונות לטרור ואלימות מכל הסוגים.

בית אור: יש לכם כמדינה אחריות לדאוג ולטפל ולהושיט להם יד, גם מבחינת תקציבים וגם מבחינת איוש כוח אדם מקצועי.

חמד עמאר: את יכולה להתייחס.

חמד עמאר: אמרת שיש עלייה של 41%.

חמד עמאר: את יכולה לתת לנו מספרים?

בית אור: אלה נתונים שפורסמו אתמול על-ידי ג'וש בריינר ב"הארץ".

בית אור: אני יכולה להקריא לכם מהכתבה, שלחתי את זה לעוזר שלך.

בית אור: יחסית לשנה שעברה בתקופה הזו – 34 מקרים לעומת 24 מקרים.

בית אור: לגבי אלימות במשפחה, זה לא עולה לי.

בית אור: אבל בכל מקרה, מה שאני רוצה לומר, גם זה, זה קצה הקרחון, כי אלה הנתונים המדווחים.

בית אור: אנחנו יודעים שגם מנתוני מרכז המחקר והמידע של הכנסת, שרק 6% בעצם מדווחים על אלימות במשפחה, כך שהרוב לא מדווח.

בית אור: נתנו אחריות של כל המשרדים להושיט יד ולתת כתובת מקצועית אמינה לאותם אנשים שכלואים בבית.

בית אור: אני רוצה להתייחס למספר בעיות נקודתיות שאנחנו זיהינו מתוך פניות שקיבלנו בתשעת מרכזי הסיוע שפועלים בימים אלה ללא תקציב, אני חייבת לומר, אבל כן באיוש מלא של מרכזי החרום.

בית אור: נושא אחד, זה באמת לגבי הרווחה - העדר מענים, בין אם העדר מלא, או העדר מצומצם של מענים טיפוליים.

בית אור: למשל, מה שאנחנו מקבלות, לא מקבלים אימפקטים חדשים במסגרות הרווחה.

בית אור: כלומר, לא מקבלים אנשים חדשים לטיפול.

בית אור: אפשר רק לחשוב מה יקרה כשנפתור את משבר הקורונה, ואז בעצם הצטברו מענים – צוואר הבקבוק הזה, נצטרך לתת מענים לאוכלוסייה מאוד גדולה שכרגע לא מטופלת.

בית אור: כל המענים – שמענו את זה עכשיו בדיון שהיה בוועדה מקבילה, כל המענים בעצם שקשורים לטיפול, ופוגעים באלימות מינית, וכל סוגי האלימות לא מקבלים מענה היום.

בית אור: אין תסקירי מעצר.

בית אור: כל הפרוצדורות סביב מעצר של אנשים שחשודים בעצם הוחרפו וצומצמו, מה שאנחנו משערות מביא לירידה במעצרים והמשך שהייה של פוגעים בתוך הבתים.

בית אור: כל הנושא של ביטוח לאומי, הפרוצדורות לקבל קצבאות לנפגעות ונפגעי תקיפה מינית בעצם מאוד מסורבלות.

בית אור: היום המשמעות של אי קבלת קצבת נכות, היא בעצם - אין כסף, אין מענה.

מנסור עבאס: יש תלונות בנושא הזה?

בית אור: כן.

בית אור: דיברתי עם כל מרכזי הסיוע.

בית אור: ארגון מרכזי הסיוע, ארגון הגג של תשעת מרכזי הסיוע.

בית אור: אלו דברים שפנו אלינו לגביהם.

בית אור: אנחנו מנסות לטפל הן ברמת השטח.

מנסור עבאס: נקבל התייחסות מהמשטרה.

בית אור: לגבי חדרים אקוטיים – משרד הבריאות, הגיעה אלינו פנייה של נערה שעברה אונס קבוצתי, היא נמצאה על-ידי שוטרים.

בית אור: נלקחה לחדר האקוטי.

בית אור: לקח למעלה משלוש שעות עד שהגיע כונן, ובעצם, היא ברחה מבית-החולים ולא קיבלה טיפול על כל המשתמע מכך.

בית אור: כל הנושא של מחלקות ייעודיות לנפגעות תקיפה מינית, בעצם, או שלא פועלות, או שהנפגעות פונו.

בית אור: שמענו, למשל, על באר יעקב.

בית אור: יש שם נשים שביטויי הטראומה אצלן מהקשים ביותר, ויש חשש אמתי של ניסיונות אובדניים.

בית אור: התייחסנו קודם לפלטפורמה החדשה של המשטרה להגשת תלונה מקוונת, זה מצוין.

בית אור: אבל זה לא בהכרח מתאים לנושא של עבירות מין ואלימות, זה אולי מתאים לפריצה לרכב או לבית, ונדרשות לעשות את ההתאמות האלה.

בית אור: חברת הכנסת קרן ברק, היא דיברה על זה בשבוע שעבר, וזה היה בשיתוף אתנו.

בית אור: נעשתה פנייה לשר לביטחון פנים, שהנחה לעשות בדיקות יזומות במקומות שבהם יש אינדיקציות של המשטרה שיש אלימות בבית בעצם, ואנחנו מאוד היינו רוצים לקבל דיווחים לגבי הדבר הזה, ושזה כמובן ייעשה ביחד עם המעטפת של הרווחה.

בית אור: תודה.

מנסור עבאס: האם שייח' כמאל ריאן נמצא אתנו?

מנסור עבאס: מרכז אמ"ן.

מנסור עבאס: אחר כך נעלה את המשטרה, ותהיה הזדמנות לחברי הכנסת לשאול שאלות.

משה ארבל: גילוי נאות לפרוטוקול.

משה ארבל: אני ושייח' ריאן למדנו תואר שני במשפטים ביחד.

כמאל ריאן: אעשה זאת בקצרה.

כמאל ריאן: אני רוצה לתת עצה, ד"ר מנסור.

כמאל ריאן: הרי אם אנחנו נמשיך בדיונים, אולי ייקח לנו עוד עשר שנים להגיע למסקנות, למה לנו?

כמאל ריאן: יש לנו את המסקנות של כמה מפגשים חשובים, התחילו בכנסת ב-2015.

כמאל ריאן: הייתה ועדה למיגור האלימות בחברה הערבית.

מנסור עבאס: תעלה את המסקנות ואת הדרישות.

כמאל ריאן: אני חושב לא צריך לעשות עוד פעם מה צריך לעשות.

כמאל ריאן: יש לנו מה לעשות.

כמאל ריאן: יש לנו המלצות של ועדת המעקב.

כמאל ריאן: יש לנו את ההמלצות של הכנס שעשתה אותו התנועה האיסלאמית.

כמאל ריאן: יש לנו הוועדה למיגור האלימות של מכללת בית ברל, זאת אומרת, אנחנו יודעים מה צריך לעשות.

כמאל ריאן: צריך לקחת כל ההמלצות, כל ההחלטות, ולמיין אותן ולסנן אותן.

כמאל ריאן: למיין אותן לפי משרדים, ולהתחיל לתת למשרדים מה עשיתם בהמלצה הזאת, מה התקדם כאן, מה לא התקדם כאן.

מנסור עבאס: שייח' כמאל, אנחנו כרגע מתמקדים באלימות בתוך המשפחה בצל הקורונה, עכשיו האנשים יושבים בבית.

מנסור עבאס: אחר-כך כמובן, אנחנו נשקוד על הנושא של פשיעה ואלימות בצורה רחבה, ונביא את כל הדברים.

מנסור עבאס: הנושא שלנו היום הוא ממוקד.

מנסור עבאס: אלימות בתוך המשפחה בתקופה הזאת, כי יש מספרים שהם מדאיגים מאוד בנושא הזה.

כמאל ריאן: מה שקשור לאלימות במשפחה, או מחוץ למשפחה, או בכל הכיוונים יש המלצות.

כמאל ריאן: חבל לחזור על הדיונים, צריך לקחת את ההמלצות, את ההחלטות, ולהעביר אותן ממשרדי הממשלה שיתנו תשובות.

כמאל ריאן: לא צריך להתעמת עוד ועוד בסוגיה.

כמאל ריאן: הסוגיה ידועה, אנחנו יודעים מה קורה עכשיו.

כמאל ריאן: דרך אגב, לא השתנה הרבה באלימות בתוך המשפחה בצל הקורונה.

כמאל ריאן: המצב גרוע בלי הקורונה ועם הקורונה.

מנסור עבאס: תודה רבה, שייח כמאל ריאן.

מחמוד נסאר: בעניין האלימות בתוך המשפחה.

מחמוד נסאר: הערוץ היחידי שאנשים עכשיו חשופים אליו זה תקשורת בכל מיני פלטפורמות.

מחמוד נסאר: צריך עכשיו להביא את ערוצי התקשורת, כל ערוצי התקשורת מה הם עושים כדי לשדר לתוך התא המשפחתי, לתוך האנשים האלה, ולשדר מניעה, לשדר הורדת לחץ מכל הדברים האלה.

מחמוד נסאר: ולכן, אם אנחנו רוצים יותר להשפיע על האנשים האלה, להשפיע על המשפחות, להשפיע על התלמידים, להשפיע על ההורים, להשפיע גם על אנשים מבוגרים, אני חושב שזאת עכשיו הפלטפורמה הנכונה של ערוצי התקשורת השונים, וכל מיני פלטפורמות, גם באינטרנט, גם בפייסבוק, גם בתקשורת הערבית, גם בתקשורת הישראלית, להכין תכניות ייעודיות ולשדר אותן באופן אינטנסיבי, ולהימנע מכל מיני תכניות שיכולות דווקא להיות טריגר לכל מיני פעילות אלימה בתוך המשפחה.

מחמוד נסאר: אני חושב שהקטע הזה של ערוצי התקשורת הוא מפוספס באופן מאוד רציני בה התמודדו באופן כללי על האלימות.

מחמוד נסאר: אבל עכשיו, בנושא של אלימות במשפחה, לדעתי, זה משהו שצריך להתרכז עליו, ולהכריח אותם לעשות את זה.

מנסור עבאס: אנחנו נדרוש, זאת נקודה מאוד מעניינת.

מנסור עבאס: נעלה את אנשי המשרד לביטחון פנים, המשטרה.

מנסור עבאס: ניצב חכרוש נמצא אתנו.

מנסור עבאס: שמעת את הדיון, אנחנו כבר כמעט שעה מעלים נקודות, וחלק מהתשובות נמצא אצלכם במשרד ובמשטרה.

מנסור עבאס: בבקשה.

ג'מאל חכרוש: צהריים טובים לכולם, קודם כל, צריך להזהיר את עצמנו מלהפיץ דברים שמסתמכים על הערכות, ועל מה אנחנו מרגישים.

ג'מאל חכרוש: לגבי אלימות במשפחה בתקופת הקורונה, אני לא יודע מאיפה מביאים את הדברים.

ג'מאל חכרוש: הנתונים המדויקים, העובדות שאפשר להסתמך עליהן.

ג'מאל חכרוש: אי אפשר לבוא ולהגיד, יש עלייה בתקופת הקורונה.

ג'מאל חכרוש: מנתונים מדויקים אצלנו 6% שזה לא משקף, זו תקופה קצרה.

ג'מאל חכרוש: מספר לא גבוה.

ג'מאל חכרוש: אבל כמו ששייח ריאן התייחס, אני לא מתייחס שיש עלייה בתקופת הקורונה, אבל הבסיס הוא גבוה.

ג'מאל חכרוש: הבסיס גם קודם היה גבוה, אבל בזה צריך לטפל באופן כללי, אי אפשר להאשים את התקופה הזאת.

ג'מאל חכרוש: אבל השמועות שמוציאים על תקופת הקורונה, ולהלביש את החליפה לתקופת הקורונה, זה יכול לגרום לנו נזק.

ג'מאל חכרוש: גם שמעתי איזה גוף שאמר – פגיעה בילדים פגיעה בילדים 600%, 700% - מאיפה הנתון הזה אני לא יודע.

ג'מאל חכרוש: אין בסיס לנתון הזה.

ג'מאל חכרוש: אין עלייה בפגיעה בילדים.

קרן ברק: אני לא מבינה, הוא אומר אין בסיס, אז אין בעיה - - -

חמד עמאר: אנחנו יכולים לקבל נתונים מהמשטרה?

ג'מאל חכרוש: יש לנו את הנתונים.

ג'מאל חכרוש: אותם גורמים שהוציא 700% עלייה בפגיעה בילדים - - -

קרן ברק: אף אחד לא אמר 700%.

קרן ברק: אנחנו 41% פגיעות מיניות - - -

חמד עמאר: אנחנו יכולים לקבל נתונים מדויקים מהמשטרה.

חמד עמאר: אתה הסמכות, אנחנו רוצים לקבל נתונים.

קרן ברק: לא, הנתונים המדויקים לא אצל המשטרה, כי זה לא מגיע למשטרה.

חמד עמאר: לא, הנתונים שמגיעים למשטרה.

משה ארבל: ניצב חכרוש, השאלה המרכזית היא האם באמת המשטרה כרגע יכולה לאכוף פחות בשל המצב הנתון.

משה ארבל: האם ישנם פחות מעצרים.

משה ארבל: האם ישנם פחות הבאה לדיונים במקרים חמורים כאלה של אלימות, אלימות מינית בתוך המשפחה?

ג'מאל חכרוש: זה שיש פחות מעצרים כן.

ג'מאל חכרוש: אבל אי אפשר לבוא ולהגיד פחות מעצרים, בגלל שיש פחות תלונות או יותר תלונות.

ג'מאל חכרוש: אין יותר תלונות.

קרן ברק: אבל הגיוני שיהיו יותר תלונות.

קרן ברק: גם אם לא יהיו תלונות גילו יותר פשע בתחום הזה של האלימות.

ג'מאל חכרוש: מאיפה המצאת את זה?

קרן ברק: כי הם סגורים בתוך הבית.

קרן ברק: זה אנשים אלימים שסגורים בתוך הבית ולא יכולים לצאת.

קרן ברק: גם הילדים והאנשים לא יכולים לצאת.

קרן ברק: גם אם רוצים, אין להם שום מפלט אחר.

קרן ברק: ההיגיון שאנשים סגורים ולא יכולים לצאת, וגם ככה יש שם אלימות, כי אנחנו יודעים שאלה משפחות שיש בהן אלימות, אז זה הגיוני שהאלימות פורצת עוד יותר בתוך הבית, וגם אין דרך לצאת החוצה לברוח.

קרן ברק: נשמע לך הגיוני התיאור הזה?

מנסור עבאס: בואו ניתן לניצב חכרוש להשלים.

מנסור עבאס: אחר כך נשאל.

ג'מאל חכרוש: אני לא רוצה לדבר לא על הערכות, ולא אולי ומה ההיגיון אומר.

ג'מאל חכרוש: אני מסתמך על הנתונים שיש.

ג'מאל חכרוש: על מספר התלונות שהוגשו.

מנסור עבאס: מה הנתונים?

ג'מאל חכרוש: פלטפורמה מקוונת עשינו גם לדברים האלה.

ג'מאל חכרוש: זו פלטפורמה שמאושרת על-ידי היועץ המשפטי שהיא חסויה, באה לטובת האזרח שמוגבל מלהגיע לתחנה ולהתלונן, והוא יכול להתלונן, וזה גם נכלל בתלונות שקיבלנו.

ג'מאל חכרוש: יש משתמשים בזה, וזה רעיון שהצליח.

ג'מאל חכרוש: משתמשים בפלטפורמה הזאת, והיא באה לטובת האזרח.

ג'מאל חכרוש: לכן אנחנו עדיין לא תקופה ארוכה מבחינת הגשת תלונות בתקופת הקורונה.

ג'מאל חכרוש: יכול להיות שאחרי שהסתיים הנושא של הקורונה, נגלה שהיו באמת יותר תלונות שיבואו והתלוננו בדיעבד, אבל אני יכול רק להביא לידיעת הציבור דברים מדויקים, אני לא יכול לבוא ולהגיד הערכה, ואולי.

ג'מאל חכרוש: זה לא רציני.

מנסור עבאס: ניצב ג'מאל, מה הנתונים שיש בידכם?

מנסור עבאס: כמה יש תלונות על אלימות בתוך המשפחה, או הטרדה מינית?

ג'מאל חכרוש: יש בתקופה הזאת תלונות בתוך המשפחה באופן כללי במדינת ישראל קרוב ל-18% עלייה בתקופה הקצרה הזאת.

ג'מאל חכרוש: בחברה הערבית 6%, זאת אומרת, פחות מהממוצע הארצי.

ג'מאל חכרוש: אם התלונות שאנחנו מקבלים הם משקפים או לא משקפים, אני מדבר על תלונות - - -

אורלי אלמגור נתן: אני ראש צוות במרכז המחקר והמידע של הכנסת.

אורלי אלמגור נתן: בדיון שהיה קודם בוועדה של חברת הכנסת עאידה תומא סלימאן, התייחסות ספציפית לא התייחסו, איילת נתנה נתונים שבאמת היו דומים למה שאתה אמרת.

אורלי אלמגור נתן: דיברה על זה 16% עלייה בכלל עבירות אלימות בבני זוג במרץ 20, לעומת מרץ 19.

אורלי אלמגור נתן: 10% בעבירות אלימות במשפחה שהם אלימות פיזית ואיומים וכו'.

אורלי אלמגור נתן: היא לא דיברה על כלל המגזר הערבי, אבל היא כן דיברה, לא זוכרת אם היא, או דיברה מישהי אחרת מהמשרד לביטחון פנים על עלייה יותר משמעותית ביישובים בנגב.

אורלי אלמגור נתן: גם אם אני זוכרת נכון ברהט, וגם בעיירות, לא נסתכל על זה באחוזים, בגלל שזה מספרים לא גדולים.

אורלי אלמגור נתן: הייתה קפיצה ברהט מ-24 ל-40, ובעיירות מ-36 ל- - -

קרן ברק: וזה רק מה שדווח.

ג'מאל חכרוש: אני דיברתי באופן כללי 6%.

ג'מאל חכרוש: יש מקומות שיש ירידה, יש מקומות שיש יותר.

ג'מאל חכרוש: באופן כללי 6% עלייה.

מנסור עבאס: איך אנחנו נערכים לבלום את העלייה הזאת?

מנסור עבאס: זאת השאלה המרכזית.

ג'מאל חכרוש: לבלום את העלייה הזאת צריכים לקבל את התלונות.

ג'מאל חכרוש: לכן, הפלטפורמה שהמצאנו, התלונה המקוונת שיכולים מבלי להגיע, מבלי להיחשף לבוא ולהתלונן, אנחנו לוקחים את זה בחשבון.

ג'מאל חכרוש: אני מקווה שהפלטפורמה הזאת תעזור לנו, ותשקף את השטח, מה שיש בשטח, ואז או נאשר את ההרגשה של חלק מאתנו שיש יותר תלונות, או נאושש את זה, נגיד שזה לא נכון, זה המצב.

היבה יזבק: כמה זמן היא פועלת הפלטפורמה?

ג'מאל חכרוש: כבר מזה כמעט שבועיים.

היבה יזבק: יש אינדיקציה?

היבה יזבק: העלייה היא לפי התלונות בפלטפורמה הזו המקוונת?

ג'מאל חכרוש: לא.

אימאן ח'טיב יאסין: היא נגישה לכולם?

היבה יזבק: אנשים יודעים על זה?

היבה יזבק: כאילו היה פרסום.

ג'מאל חכרוש: אנחנו פרסמנו ונמשיך לפרסם שאנשים יגיעו לפלטפורמה הזאת, ולא יהססו, ולא יפחדו שזה לא חסוי, זה חסוי.

ג'מאל חכרוש: אנחנו נמשיך בפרסום שלנו.

מנסור עבאס: האם הפלטפורמה הזאת קיימת בשפות השונות – עברית, ערבית, רוסית, אמהרית?

ג'מאל חכרוש: התחילה בעברית, ואנחנו דואגים גם להביא אותה לשאר השפות.

ג'מאל חכרוש: אני חושב או-טו-טו ייצא גם בערבית, וגם באמהרית לכל השפות אנחנו נדאג.

מנסור עבאס: חברים, בוא נשלים את התמונה עם משרד הרווחה.

מנסור עבאס: נמצאת סוזן אסזי, לשכת הרווחה.

מנסור עבאס: אחר-כך נפתח את הדיון לחברי הכנסת.

סוזן עיסא אסזי: שלום רב לכולם, צהריים טובים.

מנסור עבאס: הגברת סוזן, האם יש עלייה בנתוני הפשיעה והאלימות, במיוחד בתוך המשפחה בלשכות הרווחה?

סוזן עיסא אסזי: קודם כל, אני רוצה לברך על הקמתה של ועדה שכל כך הרבה זמן חיכינו לה, ושהיא מראה על שינוי בתפיסה, והתייחסות של המדינה בכלל לכל התופעה ולמיגור התופעה בחברה הערבית.

סוזן עיסא אסזי: אני רוצה להגיד, שהתופעה של אלימות בכלל במשפחה, ונגד נשים בפרט, היא מדירה שינה מעינינו.

סוזן עיסא אסזי: אנשי המקצוע, המטפלים באופן יום-יומי מתמודדים עם התופעה הזאת.

מנסור עבאס: תציגי את עצמך בבקשה.

סוזן עיסא אסזי: אני סוזן אסזי, מנהלת המחלקה לשירותים חברתיים בדיר אל-אסאד.

סוזן עיסא אסזי: אני גם חברה בארגון המנהלים הארצי, בפורום מנהלים ערבים, ואני פה רוצה להשמיע את הקול של עמיתים שלי עובדים ועובדות סוציאליות בשטח.

סוזן עיסא אסזי: אנחנו כן במציאות העכשווי שאנחנו חיים בתוכה – הקורונה, אנחנו כן מתחילים להרגיש שיש עלייה במקרי אלימות.

סוזן עיסא אסזי: אנחנו מתחילים לקבל פניות ממשפחות שלא היו מוכרות לנו מקודם, ובנוסף, להחמרה והסלמה במקרי אלימות שהיו מוכרים ומטופלים לנו מלפני במחלקות לשירותים חברתיים.

סוזן עיסא אסזי: אני רוצה להדגיש שאנחנו במקומות שיש בהם מרכזים למניעת אלימות, ויש עובדים סוציאליים ייעודיים למשימה הזאת, כן הם היום שומרים על הקשר והרצף הטיפולי למטופלים שלהם, ברור בפלטפורמות טכנולוגיות שונות, אם זה בזום או בטכנולוגיות אחרות.

סוזן עיסא אסזי: משם אנחנו גם עדים להחמרה והסלמה באלימות בתוך המשפחה.

סוזן עיסא אסזי: מצד שני, צריך להגיד שזה לא נמצא בכל יישוב.

סוזן עיסא אסזי: לא בכל יישוב יש מרכז למניעת אלימות, ועובד סוציאלי שהוא מומחה לתחום הזה.

סוזן עיסא אסזי: הרבה מזה באוכלוסייה הערבית שאין שם עובדים סוציאליים ייעודיים.

סוזן עיסא אסזי: לצד זה, אני צריכה להעלות גם מה שקורה בשטח.

סוזן עיסא אסזי: אנחנו כיום מתמודדים עם הרבה משימות, עם הרבה מטלות שמושלכים עלינו.

סוזן עיסא אסזי: מטלה אחרונה הייתה – הטיפול במבודדים ובחולים של קורונה.

סוזן עיסא אסזי: כל יום מתווספת עוד ועוד מטלה.

סוזן עיסא אסזי: בצד זה, אני כל כך תוהה ומופתעת מההחלטה שהייתה שלא מחריגים את העובדים הסוציאליים ודווקא מצמצמים מכוח האדם החשוב והנחוץ הזה.

סוזן עיסא אסזי: אני פה מפנה למה שאמר מנכ"ל משרד הרווחה, שהוא אמר שעובדים סוציאליים הם מעין חדר מיון חברתי, שהם לא פחות חשובים בתקופה הזאת מרופאים, מאחיות ומכוחות הביטחון, ששם השרים וכל הנשים בחברה מהללים ומשבחים אותם.

סוזן עיסא אסזי: פה אני רוצה להפנות התייחסות למה שאמר מר אורן כהן, שהוא אומר שלפני 16 לחודש, לא בא בחשבון לשנות את התקנות.

סוזן עיסא אסזי: לדעתי, זה זמן מאוד יקר שבתוכו אנחנו מחמיצים את הטיפול הנחוץ באופן מיידי למקרי האלימות הקיימים והצצים החדשים.

סוזן עיסא אסזי: כמו-כן, צריך להגיד שזמן ילד, זה שונה מזמנו של מבוגר, וייתכן ויהיו פגיעות ונזקים שיהיה קשה לנו לטפל ולרפא אותם בעתיד.

סוזן עיסא אסזי: ולכן, מבחינתי, המצב הקיים כיום בשטח לא פשוט, ואנחנו לא יכולים להשאיר את זה לרצונם של ראשי הרשויות, שחלק מהם כן מבינים את החשיבות של עבודתם של עובדים סוציאליים ואחרים פחות.

סוזן עיסא אסזי: ולכן היום יש הרבה מהמחלקות ומהאגפים שכמעט חצי מהעובדים הם לא קיימים בשטח.

סוזן עיסא אסזי: אני רוצה שוב לחדד את הפנייה הזאת לשרים שיפול האסימון, ושיבינו שאם אנחנו רוצים לטפל, צריך לתגבר דווקא בתקופה הזאת את עבודתם של העובדים הסוציאליים הנמצאים.

סוזן עיסא אסזי: אני מנצלת את ההזדמנות כדי להצדיע לכל עובד ועובדת סוציאלית בכל מקום שהוא, על עבודת הקודש שהם עושים.

סוזן עיסא אסזי: על כך שהם המגן החברתי לאוכלוסייה, המצפן והמצפון.

סוזן עיסא אסזי: ברשותכם, עוד סוגיה שלא התייחסתם אליה בצורה מספיקה, והוא הנושא של האסירים המשתחררים, שעל פניו ישוחררו, או שוחררו אסירים הלא מסוכנים.

סוזן עיסא אסזי: אבל אני צריכה להגיד, שעצם חזרתם הביתה של אסירים ודווקא בתקופה הזאת, זה מהווה מצב משברי בפני עצמו, ומחייב הסתגלות.

סוזן עיסא אסזי: קל וחומר בצל משבר הקורונה.

סוזן עיסא אסזי: לזה יש גם השלכות על התשתיות הרווחתיות והקהילתיות, שעכשיו הם הולכים ומצמצמים אותם עוד ועוד.

מנסור עבאס: תודה, סוזן.

מנסור עבאס: חבר הכנסת חמד עמאר.

חמד עמאר: שמענו הרבה נתונים כאן.

חמד עמאר: אחד הדברים שאנחנו צריכים להתייחס אליהם, שאנחנו צריכים לחכות עד 16 לחודש, עד שעוד פעם ידונו בקשר לעובדים הסוציאליים אם מחזירים אותם, מחריגים אותם.

חמד עמאר: לכן אני חושב שהוועדה חייבת להוציא מכתב למשרד ראש הממשלה שיחריג אותם כבר עכשיו, אפילו לפני החג.

חמד עמאר: זה חשוב מאוד.

חמד עמאר: אני שמעתי אותו – אולי ב-16 בחודש נחריג אותם, נעבוד על זה, נראה איך אנחנו עושים את זה.

חמד עמאר: זו נקודה אחת שאנחנו חייבים לטפל בה כאן כוועדה ולהעלות אותה על סדר היום.

חמד עמאר: נקודה שנייה – בקשר למשרד החינוך.

חמד עמאר: הרבה במגזר הערבי שאין להם את הטכנולוגיה של מחשבים.

חמד עמאר: אין להם את היכולת בלימודים.

חמד עמאר: כשמדברים אתנו על 60%, אני בטוח שהמספר הוא פחות בהרבה – שילדים משתתפים בלימודים מרחוק, לכן גם את הנקודה הזאת צריך להעלות אותה, ולבדוק איך אנחנו יכולים לעזור בנקודה.

חמד עמאר: נקודה חשובה.

חמד עמאר: למשרד החינוך, למחנכים, לבתי הספר, יש להם את כל הנתונים על כל הילדים שחווים אלימות בתוך המשפחה.

חמד עמאר: גם למשטרה חלק מהתלונות שמגיעות לבית-הספר, יש למשטרה.

חמד עמאר: גם את הנקודה הזאת צריך לבדוק למה לא הצלחנו לקבל כאן נתון מדויק ממשרד החינוך בקשר לאלימות בתוך המשפחה.

חמד עמאר: אין מיפוי לנושא הזה, ולא עשו מיפוי למשפחות, להיות איתם בקשר לאותם ילדים, להגיע אליהם, ולבדוק כל ילד וילד בקשר לאלימות.

חמד עמאר: הניצב דיבר על הפלטפורמה שנמצאת רק בשפה העברית עכשיו.

חמד עמאר: שאתה מעלה פלטפורמה במצב הנוכחי, במצב החריג הזה, אתה צריך להעלות בכל השפות – גם בשפה הערבית, גם בשפה הרוסית, גם בשפה אמהרית, בכל השפות.

חמד עמאר: האלימות לא נמצאת רק אצל אנשים שמדברים את השפה העברית.

חמד עמאר: שנית, רוב המשפחות שיש להן אלימות, אלה משפחות קשיי יום, ואין להן את היכולת גם של הטכנולוגיה, גם של המחשבים.

חמד עמאר: חלקם של המתלוננים לא יכולים להגיע ולהתלונן, אין להם נגישות לפלטפורמה שמדברים עליה מהמשטרה.

חמד עמאר: לכן גם את הנקודה הזאת אנחנו צריכים לבדוק איך באמת מגיעים.

חמד עמאר: שמעתי בדרך לכאן בחדשות, אחד השופטים שיחרר נהג שהשתמש באלימות מינית נגד שני צעירים לקויים בשכלם ושיחרר אותו.

חמד עמאר: למה?

חמד עמאר: בגלל המצב החריג, בגלל הגיל שלו.

חמד עמאר: אם זו ההתייחסות לאלימות מינית, אז איך תהיה התייחסות לאלימות בתוך המשפחה?

חמד עמאר: הוועדה הזאת חשובה מאוד.

חמד עמאר: אנחנו צריכים לדאוג שהוועדה הזאת תמשיך לפעול גם אחרי הקמת הממשלה, כי היא יכולה לגעת לא רק במגזר הערבי, בכל המגזרים במדינת ישראל.

חמד עמאר: היא חשובה שתפעל כאן בכנסת.

מנסור עבאס: תודה, חבר הכנסת חמד עמאר.

מנסור עבאס: חבר הכנסת איימן.

איימן עודה: כבוד היושב-ראש, מנסור עבאס, יישר כוח על האינטנסיביות, על הרצינות, ועל הנושא הכול כך חשוב הזה.

איימן עודה: חברים, אני מאמין שהווייה מייצרת תודעה.

איימן עודה: האנשים שנמצאים פה מייצגים קבוצות של מוחלשים אם זה "חמאד", אם זה "רדיר", אם זו "קרן", אם זה "אם אלשחאדי", אם זה היבה, ואם זה משה.

איימן עודה: או שזה נשים, או שאלה קבוצות שבאות ממקום עני מוחלש.

איימן עודה: אבל קברניטי המדינה נמצאים במקום אחר לגמרי, אפילו הם לא מבינים על מה מדברים.

איימן עודה: לא מבינים, לא יודעים מה זאת אומרת בן-אדם שאין לו לתת כסף לבן שלו.

איימן עודה: אף פעם לא חוו את הדבר הזה, הם לא מבינים.

איימן עודה: הם לא מבינים על מה מדובר בכלל.

קרן ברק: בשביל זה אנחנו פה.

איימן עודה: וכאשר מדברים על כסף שמועבר לטייקונים, ואחר כך מטפטף, זו המלה, מטפטף לחלשים, אני חושב אם יש דבר שכולנו צריכים לעשות ולאחד כוחות, זה שאנשים שמייצגים מוחלשים - לא חשוב מאיפה באת, אלא להתאחד יחדיו בתקופה הזו, ולהיאבק למען שיפור מצבם, או תגמול לפחות, של הקבוצות המוחלשות הללו.

איימן עודה: אנשים שעובדים מדי יום, אפילו לא משתכרים בחודש, אלא מדי יום, מיום ליום, אלה אנשים שהכי נפגעים בתקופה הזו.

איימן עודה: אני מתאר לעצמי, אותם אנשים נמצאים בבית כל הזמן, ורוצים אוכל, ואין אוכל - יש עצבנות, מתרגזים.

איימן עודה: אני חושב שעל הדבר הזה לתת את הדגש בתקופה הזו.

איימן עודה: בקשר לשוק האפור.

איימן עודה: חברי, מנסור עבאס, אנחנו נאבקנו נגד אלימות ופשיעה, בין היתר נגד השוק האפור.

איימן עודה: השוק האפור יחגוג בתקופה הזו, בעוד שבועיים, בעוד חודש.

חמד עמאר: הוא לא חוגג עכשיו אתה חושב?

חמד עמאר: הוא חוגג גם עכשיו.

מנסור עבאס: בעוד מספר דקות ניכנס לנושא הזה.

מנסור עבאס: בבקשה, חבר הכנסת משה ארבל.

משה ארבל: אדוני היושב-ראש, חברים, אני באמת רוצה קודם כל לברך על עצם קיום הדיון.

משה ארבל: ועדה חשובה ביותר.

משה ארבל: נושא קריטי, והתהליכים שאנחנו שמענו כאן – אני קודם כל רוצה להציע הצעת ייעול.

משה ארבל: לגבי משרד החינוך והמוגבלות הטכנולוגית שישנה לבתי-הספר.

משה ארבל: קיימת פלטפורמה, היא לא מושלמת, אבל קיימת פלטפורמה של המגזר החרדי שלא מתחברת לטכנולוגיה מבחירה – פלטפורמה טלפונית.

משה ארבל: הילדים שלי, שלומדים בבתי ספר חרדיים, לא נחשפים לאינטרנט בחשיפה מלאה, כמובן, רק לאינטרנט מוגן וכו'.

משה ארבל: השיעורים שלהם מבתי הספר הם באמצעות הטלפון.

משה ארבל: מחכים בתור, כל אחד יש לו תור מתי הוא מתקשר לקו ייעודי, בקו הזה המחנכת של הכיתה מוסרת שיעורים מוקלטים לתלמידים.

משה ארבל: אם אין את הפלטפורמה של מחשב לכל תלמיד בינתיים, לא לחכות, לא לבזבז זמן, להשתמש בפלטפורמה חלופית.

משה ארבל: הימים האלה ימים קריטיים.

משה ארבל: ימים שהתלמידים נמצאים בהם ולא לומדים, וחבל על כל יום שעובר.

משה ארבל: בנושא האלימות, אני מברך קודם כל את ההשתתפות של ניצב חכרוש בדיון הזה.

משה ארבל: אני חושב שצריכים לעשות הכול כדי שכמות הבאת האנשים החשודים לדיוני מעצרים לא תפחת.

משה ארבל: האפשרות לנטרל מזירת פשיעה, מזירת אלימות, אלימות מינית או אלימות משפחתית את המפגע הפוטנציאלי עובר לעבירה, מיד אחר העבירה היא קריטית ליצירת אמון של הנפגע.

משה ארבל: הנפגע, ברגע שהוא יודע שהעבריין מסתובב עדיין באותו בית, באותה חצר, ואין שום אפשרות להביא אותו לפני שופט, או לדיוני מעצרים, ישנם דיוני מעצרים בווידאו-קונפרנס, אסור כרגע להביא למצב שהאנשים האלה ימשיכו להסתובב חופשי, או שתהיה הפחתה בכמות הבאתם לדיוני מעצרים.

משה ארבל: תודה רבה.

מנסור עבאס: משה, בקשר לפלטפורמה הטלפונית.

מנסור עבאס: זה שיש מורה שמדבר ישירות עם תלמיד, או שמפיצים מין שיעור למספר - - -

משה ארבל: יש שיעור מסוים עם מספר טלפון שמתחברים אליו למערכת המוקלטת.

משה ארבל: המורה באותה כיתה מעביר שיעור לכל התלמידים.

מנסור עבאס: זה יכול להיות פתרון, נשאל את משרד החינוך.

מנסור עבאס: חברים.

מנסור עבאס: האמת, נתנו עוד זמן כפול לנושא הזה.

מנסור עבאס: בואו ננסה לתמצת את הדברים שנוכל להיכנס לנושא של השוק האפור.

היבה יזבק: מנסור, קודם כל, חשוב שהמשכנו בדיון גם לישיבה הזו.

היבה יזבק: אבל אני רוצה לציין שיש דבר מרכזי שמפוספס כאן - עניין הטיימינג, עניין התזמון.

היבה יזבק: יש תפקוד שכאילו אנחנו במצב רגיל.

היבה יזבק: חבר'ה, אנחנו במצב של טיימינג של חרום, אי אפשר לבוא ולדחות את ההחלטה בנוגע לעו"סים, והחרגת העו"סים עד עוד שבועיים.

היבה יזבק: אי אפשר שמפעילים קו להגשת תלונות מקוונות, כבר שבועיים והוא לא מופעל ואין פרסום.

היבה יזבק: אני חושבת מנסור, שאחת ההמלצות של היום תהיה מול המשטרה, שיהיה פרסום מידי, יהיה קמפיין.

היבה יזבק: חייבים שיהיה קמפיין.

היבה יזבק: יש לנו שתי עובדות עכשיו בשטח.

היבה יזבק: עלייה ברמת הדיווח על אלימות במשפחה ונגד ילדים וקשישים ונשים, ואנחנו רואים את זה מהנתונים של הרווחה, וגם של העמותות והארגונים המקצועיים, ומול העובדה הזו, יש לנו צמצום בכוח, ובעובדים, אשר יכולים לטפל במצוקה זו.

היבה יזבק: לכן, אנחנו צריכים ישירות לצאת גם בהמלצה למשטרה שחייבים לצאת בקמפיין רחב לציבור הרחב.

מנסור עבאס: חברת הכנסת אימאן.

מנסור עבאס: בבקשה.

אימאן ח'טיב יאסין: אני כמובן לא אחזור על אותם דברים שדווקא עכשיו אמרה אותם היבה, אבל אני רוצה להוסיף עוד נקודה אחת בנושא של אלימות נגד קשישים.

אימאן ח'טיב יאסין: ידוע שיש חברות סיעוד שלא נותנות, הקשיש משלם עבור לחצנים, שזה כמו שעון, שבעיניי זה יכול להוות פתרון אידיאלי לנושא של הקשישים, במיוחד שבתקופה הזאת הם קבוצה שנמצאת ברמת סיכון גבוהה מבחינת המגעים איתם.

אימאן ח'טיב יאסין: זה בתשלום על ידי הקשישים, חשוב מאוד להעלות את הנושא כהמלצה, לחלק את לחצני המצוקה האלה לכל הקשישים בארץ, ולא רק זה, אלא לחבר את הלחצנים האלה לא רק למוקדים של חברות הסיעוד, אלא למוקדים הרלבנטיים, כמו משטרה וכמו רווחה.

אימאן ח'טיב יאסין: מיותר לחזור על הנושא של העובדים הסוציאליים, במיוחד בנושא של האסירים המשוחררים.

אימאן ח'טיב יאסין: מדובר בקרוב ל-500 אסירים שהשתחררו עכשיו, וזה מחייב התארגנות מאוד רחבה.

אימאן ח'טיב יאסין: בנושא הזה, בנושא של האסירים, אני רוצה לשים פה עוד נקודה, למרות שאני לא בטוחה שזה המקום.

אימאן ח'טיב יאסין: לגבי אסירים שנמצאים בבתי הסוהר, והם מתלוננים על מחסור באמצעי מיגון, ועל חשש להידבקות, ואין את האפשרות לבדוק או לפחות להיות מוגנים בנקודה הזאת.

מנסור עבאס: בבקשה, קרן.

קרן ברק: יכול להיות שאני חוזרת על דברים, אני גם לא הייתי מתחילת הדיון.

קרן ברק: הוועדה הזאת, אני מתייחסת אליה מאוד ברצינות.

קרן ברק: אני גם מבקשת שהצעדים שייצאו ממנה גם יהיו צעדים אופרטיביים, ולא רק לשם הדיון.

קרן ברק: מה שקורה היום, זה שאנחנו כולנו מתעסקים בבריאות, וכל האירוע הוא בעצם איך אנחנו שומרים על אנשים שלא יחלו ושלא ימותו, כשבפועל אנחנו מקריבים את אותם ילדים ונשים על מזבח הבריאות.

קרן ברק: כי אותם נשים וילדים שנמצאים בתוך הבתים האלה, שאלוקים ישמור מה קורה שם בתוך הבתים האלה, כי הם סגורים, הם לא יכולים לקפוץ לא לפארק, לא לחבר, לא יכולים למלט את נפשם מהתופת שעלולה לקרות בתוך הבתים האלה.

קרן ברק: זה קשה.

קרן ברק: זו סכנת חיים לא פחות מסכנת הקורונה.

קרן ברק: ולכן, אנחנו נמצאים כאן – כל הזמן דנים בבריאות, אבל אנחנו צריכים להציל את הנפשות של הילדים והנשים האלה בתוך הבתים.

קרן ברק: יש כאן שלושה מוקדים שאנחנו צריכים אליהם ולדרוש מהם צעדים אופרטיביים.

קרן ברק: חינוך – המורים צריכים להרים טלפונים, לא בזום, ולא בשיחות חבר'ה, לטלפונים לילדים,

קרן ברק: משטרה – זה לא עוזר מה שהוא אמר.

קרן ברק: אנחנו יודעים מה קורה בתוך בתים כאלה.

קרן ברק: המשטרה,

קרן ברק: לכן, אני מבקשת ממך, היושב-ראש, זה שלושה דברים מאוד אופרטיביים.

קרן ברק: רווחה – לחזור לפעילות.

קרן ברק: משטרה וחינוך, זה מה שאני מבקשת.

קרן ברק: תודה רבה.

מנסור עבאס: ביקשת ביום חמישי.

מנסור עבאס: אנחנו כבר פנינו מיום חמישי לראש הממשלה, לשר הרווחה, לשר החינוך ולשר לביטחון פנים.

חמד עמאר: יש תשובות או עדיין לא?

מנסור עבאס: אין תשובות.

קרן ברק: זה מה שאני אומרת, לחץ, צריך תזכורת, וצריך לחץ.

מנסור עבאס: חבר הכנסת רם בן ברק.

מנסור עבאס: למרות שאנחנו נמצאים באמצע הדיון, שלחנו כבר מין דרישות כאלה.

רם בן ברק: זו באמת ועדה חשובה, והיא חשובה כי אתה רואה איך היא - - - ממצב שגם חברת הכנסת קרן, וגם חברת הכנסת יזבק וגם אני, ויש עתיד, כולנו מסכימים בעצם על אותו דבר, שיש כאן בעיה מאוד גדולה.

רם בן ברק: אני בעצם לא רוצה לחזור על מה שאמרה חברת הכנסת יזבק, וחברת הכנסת קרן, אבל השילוב של שניהם זה הדבר הנכון.

רם בן ברק: בצד אחד, חייב להיות קמפיין אגרסיבי מאוד שמסביר לאנשים שיש להם למי להתלונן, ומפיץ טלפונים.

רם בן ברק: היום לכל ילד, לכל אשה כמעט יש את הטלפון שלה.

רם בן ברק: היא יכולה להתלונן, ואת התלונה הזאת צריך לגבות במשהו פיזי - שמגיע שוטר, שמגיע רווחה, מגיעים ועושים את הביקורת בבתים האלה.

רם בן ברק: אין ספק שהמצב המלחיץ הזה יכול לגרום להרבה מאוד בעיות.

רם בן ברק: בנושא של הלימודים המקוונים.

רם בן ברק: אני לא הייתי הולך - - - לחברה החרדית.

רם בן ברק: החברה החרדית היא מהדור הקודם, לצערי הרב.

רם בן ברק: צריך ללכת למה שיש היום, ומה שיש היום זה - - - ויש זום ויש תכניות לימוד.

רם בן ברק: צריך לצאת בקמפיין, ולדעתי, צריך לצאת בקמפיין, ולדעתי, יהיה לזה היענות גדולה, ולהגיע למצב שלילדים יש מחשבים, ושלכמה יותר ילדים יהיה מחשבים.

רם בן ברק: אתם חושבים את הקמפיין הגדול שיהיה מחשב לכל ילד בזמנו.

רם בן ברק: יש היום הרבה מאוד מחשבים שאנשים יכולים לתרום אותם, הם קצת ישנים, אבל הם יכולים את הפעולה הזאת לעשות מצוין, וצריך לצאת בקמפיין.

רם בן ברק: לדעתי, משרד החינוך צריך להרים את זה, או איזושהי עמותה להרים את זה, ולהגיע למצב שלילדים האלה יש את האפשרות ללמוד מרחוק.

רם בן ברק: אני רוצה להגיד לכם.

רם בן ברק: הקמנו את הוועדה הזאת לפני הקורונה.

רם בן ברק: אנחנו דנים עכשיו כמובן במצב המשברי שיש לנו.

רם בן ברק: אבל אם רוצים לטפל בסיפור הזה מהשורש, ואני הולך להגיד משהו שבטח לא יאהבו לשמוע.

רם בן ברק: אבל אני אגיד בכל זאת.

רם בן ברק: אנחנו לא צריכים לטפל ביתושים, אנחנו צריכים לטפל בביצה.

רם בן ברק: העניין הזה, העניין התרבותי – ואני אקח את המשפחה שלי בתור דוגמה.

רם בן ברק: אבא שלי היה מקבל מכות מסבא שלי, כי זאת הייתה התרבות בזמנו לפני 90 שנה, ככה הם חינכו.

רם בן ברק: אני כבר, לשמחתי הרבה, חינכו אותי בצורה אחרת.

רם בן ברק: אני לא מעלה על דעתי בכלל להפעיל אלימות כנגד הילדים שלי.

רם בן ברק: עכשיו יש בארץ עוד איים של חברות, או איים של מקומות שלדעתי התרבות הזאת של חוסך שבטו שונא את בנו, של כבוד המשפחה, מעמד האישה, איך מפרשים את כבוד המשפחה, ואתם רואים את הרציחות על רקע כבוד המשפחה.

רם בן ברק: בעניין הזה, צריך לטפל טיפול שורש.

רם בן ברק: אנחנו צריכים לעשות שינוי תרבותי במקומות מסוימים כדי שיבינו שהאלימות היא לא אופציה.

רם בן ברק: אלימות היא לא אופציה, להוקיע את זה לאנשי דת, לאנשי חינוך, ראשי עיריות, כולם צריכים להוקיע.

רם בן ברק: אסור לתת לדבר הזה מקום, כי אנחנו חייבים לייבש את הביצה.

איימן עודה: יש תרבות אלימות במדינה.

איימן עודה: מדכאים עם שלם, זו אלימות קשה.

רם בן ברק: צריכים להוקיע כל דבר שקשור לאלימות.

מנסור עבאס: רם, על תרבות ואלימות עוד נדבר.

מנסור עבאס: אבל כרגע, אנחנו מדברים על אלימות מתוך מצוקה.

מנסור עבאס: תודה רבה.

מנסור עבאס: חברים, אנחנו בסוף הישיבה נעשה סיכום לנושא הזה של פשיעה ואלימות.

מנסור עבאס: הנושא השני לא פחות חשוב מהנושא שאנחנו דנים בו עכשיו.

מנסור עבאס: חברים, אם הממשלה וגם הבנקים, וגם הגורמים שמנהלים את הכלכלה במדינת ישראל, לא יתנו מענה לבעלי עסקים, לשכירים, לעצמאיים, ואני מבין שגם בוועדת הקורונה וגם בוועדת הכספים התנהל היום בבוקר דיון על הנושא של עצמאיים, והתכנית הכלכלית וכו'.

מנסור עבאס: אם אין מענה לאנשים האלו, הם יפנו לשוק האפור.

מנסור עבאס: השוק השחור בוא נקרא לזה.

משה ארבל: הם פונים כבר.

מנסור עבאס: הם פונים.

מנסור עבאס: קודם כל, בוא נפנה בשם הוועדה לאנשים, לא לפנות לשם.

מנסור עבאס: זאת לא כתובת ראויה.

מנסור עבאס: ההשלכות מאוד חמורות.

מנסור עבאס: גם האזרחים חייבים לקחת אחריות בנושא הזה.

מנסור עבאס: אבל מצד שני, אין ספק שאנחנו נמצאים בנושא הזה במחדל.

מנסור עבאס: השוק הזה מגלגל מיליארדים, חברים.

מנסור עבאס: בדוח שהוגש לנו ממרכז המידע והמחקר, יש שם נתונים מאוד מחרידים בנושא הזה.

מנסור עבאס: גם רשויות האכיפה והביקורת מרשות ניירות ערך, וגם הפרקליטות והמשטרה, עדיין לא השלימו את המערך, מערך הביקורת על הנושא הזה.

מנסור עבאס: נעלה אנשים ממשרד האוצר.

מנסור עבאס: בבקשה, אלי אלפסי.

אלי אלפסי: מנהל ברשות שוק ההון.

מנסור עבאס: הנושא שאנחנו מעלים היום, קשור לרשות שוק ההון, כי אתם אמורים לפקח, ומצד שני, גם לתת רישיונות לאנשים שמנהלים את נותני שרות מטבע ונותני שרות - - - אנחנו שומעים אותך מקוטע.

מנסור עבאס: אם תרד מהווידאו, לפחות נשמע את קולך.

אלי אלפסי: מה השאלה?

מנסור עבאס: הרשות אחראית גם על מתן רישיונות לנותני שרות מטבע, ונותני שרות פיננסי, במיוחד, זה בכלל בחברה, גם ערבית וגם בחברה בכלל.

מנסור עבאס: יש את השוק האפור, שחלק מנהליו הם נמצאים תחת הפיקוח של הרשות.

מנסור עבאס: בדוח שהוגש לנו ממרכז המחקר והמידע, עדיין הבנו שאתם לא השלמתם את המערך של הביקורת ואכיפה בנושא הזה.

מנסור עבאס: זה נושא קשור ישירות להגברת הפשיעה והאלימות.

מנסור עבאס: אנשים לווים בשוק הזה, ואין להם מענה כמובן בבנקים, ובעזרה מהממשלה.

מנסור עבאס: כמובן, יש את הנושא של הצ'קים החוזרים והלא חוזרים וגבייתם.

מנסור עבאס: כל הנושא הזה קשור לתופעת הפשיעה והאלימות.

מנסור עבאס: אנחנו דורשים את התייחסותכם, ואחר כך נעלה את הדרישות שלנו ישירות לרשות.

מנסור עבאס: אבל קודם אנחנו רוצים ללמוד מה אתם עסוקים בתקופה הזאת.

מנסור עבאס: איך אפשר למנוע את השוק הזה, זה פשע כלכלי, זה גם פוגע בכלכלה ובמסים וכו'.

מנסור עבאס: מה ההתייחסות שלכם לנושא הזה.

משה ארבל: במשפט אחד.

משה ארבל: איך אתם מונעים "גבייה משכנעת", קרא לזה פעם ד"ר אחמד טיבי – גבייה משכנעת.

אלי אלפסי: קודם כל, ניתן רקע קצר.

אלי אלפסי: נותני שירותים פיננסיים מוסדרים, אנחנו מפקחים על כ-2,500 גופים – אנחנו נתנו רישיונות בסביבות 300 רישיונות, כל השאר הם מבקשי רישיון שבסביבות כ-1,000 רישיונות הם בסטטוס של המשך עיסוק, בתקנות המעבר של החוק, הם קבעו שמי שפעל לפני כניסת החוק לתוקף, יוכל להמשיך לפעול.

מנסור עבאס: עד שהוא מקבל רישיון.

מנסור עבאס: האם יש תקרת זמן מתי חוקק החוק?

אלי אלפסי: החוק חוקק בשנת 2016, אין תקרת זמן, אבל יש תקרה שאנחנו חייבים לתת טיפול תוך 70 יום מרגע שכל המסמכים הוגשו אלינו.

מנסור עבאס: ואם הם לא מגישים בקשה, אז יש להם אשראי של שנים?

אלי אלפסי: לא.

אלי אלפסי: יש שני מסלולים, או שהם הולכים למסלול רישוי, והם מגישים את המסמכים בזמן, ואז הם הולכים איתם להליך רישוי.

אלי אלפסי: או שהם לא מגישים את המסמכים, ואז אנחנו דוחים אותם על מה שנקרא מסלול להגשת מסמכים, או שאנחנו דוחים אותם מתוך חומרים שאנחנו מקבלים מרשויות אחרות - - - או אם יש להם כל מיני עברות פליליות או שהם קשורים לגורמים עבריינים, אנחנו דוחים אותם.

אלי אלפסי: רק לסבר את האוזן, שאנחנו מדברים פה על מאות גופים שיש להם קשרים כאלה, ואנחנו רק בשנה האחרונה פועלים כנגד לפחות 200 גופים שהולכים להליך דחייה בשביל להוציא אותם מהשוק.

אלי אלפסי: חשוב לציין, שהממונה על שוק ההון מר משה ברקת, הוא לא סובלני בכלל לכל הנושא של עבריינות.

אלי אלפסי: כל גוף שאנחנו נמצא ושקשור לעבריינים באיזושהי דרך אם בהלבנת הון, או בכל דרך אחרת, בדגש על כל הנושא של גבייה אלימה או בתהליכים אחרים שקשורים לתחום העיסוק שלו, יוצא מהשוק לאלתר.

משה ארבל: לפי דבריך בעצם המצב הוא אוטופיה, אין שוק אפור בישראל.

אלי אלפסי: אני לא אמרתי את זה.

אלי אלפסי: מה שאמרתי זה שהשוק הזה הוא שוק חדש, שרק נכנס לתהליך מבחינת רגולציה בשנת 2016.

אלי אלפסי: בנינו את כל תהליך הרישוי וכל תהליך הסינון של הגופים הוא מאוד מורכב שמשלב מספר רשויות, אם זה מדובר על משטרת ישראל, אם זה מדובר על הפרקליטות, אם מדובר על גופי אכיפה אחרים שכולם משלבים ידיים בשביל לבוא ולהפוך את השוק הזה משוק אפור או שוק שחור, לשוק לבן, לגיטימי.

אלי אלפסי: אני רוצה לציין שהשוק הזה הוא אחד - - -

משה ארבל: אדוני היושב-ראש, בינתיים עד שהוא יחזור לקו, רק לציין שלפי החוק בשוק החוץ-בנקאי, גובה ריבית הפיגורים נמוכה משמעותית מגובה ריבית הפיגורים בבנקים.

משה ארבל: הבנקים זכו כנראה לייצוג מאוד מיטיב בוועדת הכספים שאישרו את החוק הזה.

משה ארבל: והבנקים זכאים לריבית פיגורים הרבה יותר גבוהה מאשר ריבית פיגורים שמותר בחוק בשוק החוץ-בנקאי מה שנקרא.

משה ארבל: זה מוביל את האנשים בלית ברירה למקום זול יותר.

מנסור עבאס: יש עוד אנשים ממשרד האוצר?

מנסור עבאס: ארבע שנים כבר החוק נמצא, ועדיין לא השלימו את מערך הבקרה.

מנסור עבאס: מדברים על שני פקידים, שלושה פקידים שנמצאים שם.... בבקשה, חזרת אלינו אלי.

אלי אלפסי: אם שאלת לגבי הנושא של אורך הזמן שלוקח לבצע פעולה כזאת.

אלי אלפסי: חשוב לציין, ותבינו את התהליך, הוועדה המכובדת פה חייבת להבין את התהליך.

אלי אלפסי: תהליך של דחיית בקשה, מאחר ואנחנו רשות מינהלית שפועלת על פי חוק בתקופת תהליכים משפטיים, דחיית בקשה יכולה לערוך שנים.

אלי אלפסי: אם זה לוקח את כל הנושא של גיוס, איסוף המסמכים וחומרי הגבייה, יכולים לקחת חודשים לבניית התיק.

אלי אלפסי: אחרי בניית התיק, אנחנו יוצאים לתהליך של שימוע.

אלי אלפסי: לאחר מכן, אנחנו חשופים לביקורת שיפוטית מאוד קפדנית מתוך תפיסה שאנחנו פוגעים בחופש איסוף.

אלי אלפסי: הרי אף אחד לא רוצה לבוא ולכרות את מטה לחמו של מישהו בטעות.

אלי אלפסי: אנחנו לוקחים את העבודה שלנו מאוד ברצינות.

אלי אלפסי: אנחנו נעשה את הפעילות שלנו, נהיה מאוד אגרסיביים כלפי גופים שקשורים לגורמים עבריינים.

אלי אלפסי: אבל צריכים להאמין שאנחנו רוצים לעבוד - - - שלא לפגוע באנשים שזה מטה לחמם ובטעות אנחנו פוגעים בהם.

מנסור עבאס: האם השלמתם את מצבת העובדים במחלקה לרישוי ולבקרה ברשות עצמה.

מנסור עבאס: הפקידים שאמורים לעבוד במחלקה לבקרה ולאכיפה ברשות ההון בנושא הזה?

אלי אלפסי: אני אסביר.

אלי אלפסי: קודם כל, המחלקות של הרישוי תוגברו בצורה מאוד משמעותית מאז שפרופ' משה ברקת נכנס לתפקידו.

אלי אלפסי: אם לפני כן היה מדובר על שישה עובדים, היום מדובר פה בסביבות 15.

אלי אלפסי: אבל אני רוצה להסביר, שגם היום התקינה היא מאוד דלה ביחס למשימות.

אלי אלפסי: אני רק אסביר לכם.

אלי אלפסי: אני לפני התפקיד שלי הייתי מנהל מחלקת רישוי של סוכנים, שכל נושא של תחום ההפצה משך שבע שנים ניהלתי את התחום של הרישוי.

אלי אלפסי: אם היה שנה שהיה בה חמש דחיות של תחום ההפצה, זאת אומרת, סוכני ביטוח, יועצים פנסיוניים, משווקים פנסיונים – זו הייתה שנה קטלנית נקראת.

אלי אלפסי: רק השנה הוצאנו קרוב ל-200 הליכי דחייה, ואנחנו רק באמצע הדרך.

אלי אלפסי: אני לא מסיר מעצמי אחריות, אנחנו הולכים לפעול בכל הכוח, בהנחייתו של הממונה על שוק ההון, בשביל לנקות את השוק הזה ולסנן אותו היטב, כדי שלא יהיו גורמים עבריינים.

אלי אלפסי: אנחנו מבינים את מה שאתם מדברים עליהם שאנשים - - - בנוסף, בצד ההרתעה אנחנו פועלים להוציא חוזרים שיטפלו בכל הנושא של אשראי צרכני הוגן.

אלי אלפסי: יצאה טיוטה בשבוע שעבר על נושא של אשראי צרכני הוגן.

אלי אלפסי: יצאה טיוטה על שמירת מסמכים, זה אומר שאנחנו נוכל לעשות ביקורות על כל הנושא של שמירת המסמכים.

אלי אלפסי: יצא חוזר יושר ויושרה, שלמעשה, נותן לנו עוד כלים לבוא ולבחון שלא רק של הגופים עצמם, אלא - - - ועל פי זה לבחון את הבקשות.

אלי אלפסי: חשוב לציין שאנחנו לוקחים בכובד ראש את המשימה שלנו.

אלי אלפסי: אנחנו משתמשים בכל הכלים שיש לנו.

אלי אלפסי: מבחינת התקינה, אני מודה היא לא מספיקה למשימה שיש לנו.

אלי אלפסי: היו חמש דחיות - היו לי שישה עובדים, לא מדובר על - - - דחיות שאנחנו רוצים לפעול.

אלי אלפסי: אנחנו מפעילים מאמצים כבירים לנושא הזה.

אלי אלפסי: אבל כמו שנאמר, יש עוד הרבה מה לעשות.

מנסור עבאס: זה מסביר למה אחרי ארבע שנים מחקיקת החוק אנחנו עדיין בתחילת הדרך.

מנסור עבאס: יש ממשק עבודה סדורה עם הפרקליטות, עם המשטרה בנושא הזה?

מנסור עבאס: או במקרה מתאמים ו- - -

אלי אלפסי: אני אגיד לך את זה ככה.

אלי אלפסי: דווקא בדבר הזה אפשר לציין לשבח גם את שיתוף הפעולה גם של הפרקליטות וגם של המשטרה.

אלי אלפסי: ניצב גדי סיסו בעצמו נתן הנחייה לגופים, למשטרת ישראל.

אלי אלפסי: משטרת ישראל עובדת אתנו.

אלי אלפסי: יש מחלקה שמטפלת בנושא הזה בצורה מאוד קפדנית.

אלי אלפסי: אני מודה על האמת בתקופה האחרונה, בגלל שיש - - - משאבים לנושא הזה שהוא גם חשוב, אז אנחנו מקבלים טיפה פחות.

אלי אלפסי: אבל בגדול אנחנו עובדים בשיתוף פעולה גם עם הפרקליטות, וגם עם גורמים ממשטרת ישראל.

אלי אלפסי: אפשר לחזק, תמיד אפשר לחזק עוד, אבל אנחנו עובדים בשיתוף פעולה הדוק.

מנסור עבאס: האם קיימתם ישיבה ברשות ההון, בנושא הזה, ובמיוחד, במצב הכלכלי הקשה הזה, שיכול באמת להביא אותנו למגפה בפשיעה הכלכלית בעוד כמה חודשים.

מנסור עבאס: האם שמתם לב לנושא הזה?

מנסור עבאס: האם קיימת דיון הארכת מצב איך אנחנו מתנהלים במשבר הזה?

אלי אלפסי: אתה נגעת בנקודה מאוד חשובה ומאוד קריטית.

אלי אלפסי: בעצם, אפשר לבוא ולהגיד, שמדינת ישראל מנהלת שתי מערכות אשראי – יש את המערכת הבנקאית, שיש אוכלוסיות מסוימות שמקבלות אשראי.

אלי אלפסי: ויש מערכת חוץ בנקאית.

אלי אלפסי: המערכת הבנקאית, מקורות המימון שלה הם פיקדונות, יש להם מספר מקורות, אבל חלק מהמקורות הם פיקדונות של הציבור, בשונה מהגופים נותני שירותים פיננסיים מוגבלים, והלוואות מבנק ישראל.

אלי אלפסי: שני המקורות האלה למעשה, מקורות לא מתייבשים במצב של משבר כלכלי, הקורונה הוא סוג של משבר כלכלי, גם בריאותי וגם כלכלי.

אלי אלפסי: אצל נותני שירותים פיננסיים מוסדרים שהם למעשה מקורות האשראי של המגזר הערבי והמגזר החרדי בתקופה האחרונה, התחרות מאוד התגברה גם במערכת הבנקאית, ולמעשה, גופים אלה נכנסו גם לתחום - - - למעשה, כל השוק הזה, מקורות המימון שלו התייבשו.

אלי אלפסי: בימים האחרונים, אנחנו פועלים לבחון אפשרויות להגדלת ולהרחבת מקורות המימון מגובה האשראי של הגופים החוץ בנקאיים, האשראי הזה השתרשר למגזרים שקיבלו שירותים מהמגזר החוץ בנקאי.

אלי אלפסי: חשוב לי לציין, שאנחנו מבינים שיש פה חשיבות רבה למגזרים שקיבלו עד היום את שירותי האשראי מגופים חוץ בנקאיים, ולכן, אנחנו רואים חשיבות רבה לא רק ברשות שוק ההון, אלא גם במשרד האוצר, אגף תקציבים וחשכ"ל, במציאת פתרונות גם לשוק החוץ בנקאי.

מנסור עבאס: תודה לך, אלי.

מנסור עבאס: נעבור לאילנה ירושלמי מפרקליטות המדינה.

אילנה ירושלמי: שלום, אני פרקליטת מחוז צפון פלילי.

אילנה ירושלמי: האמת, שהרלבנטיות שלי טיפה יותר לנושא הדיון הקודם.

אילנה ירושלמי: לא שיש לנו נתונים יותר מדויקים ממה שחברי ניצב חכרוש הציג, אבל הפרקליטות עצמה מתמודדת עם הנושא של אלימות, בכלל אלימות מינית ואלימות במשפחה באמצעים שקיימים לנו בתקנות שעות החרום בימים אלה.

אילנה ירושלמי: לגבי הנושא הכלכלי – מהבדיקה שלנו לקראת הפגישה הזאת, אין לנו משהו בפרקליטות ספציפית שאנחנו יכולים להצביע על עלייה ברמת הפשיעה הכלכלית בעקבות הקורונה.

אילנה ירושלמי: אני מפרקליטות צפון, ואני ועורך דין ויאאם קבלאוי שנמצא גם אתנו, אין לנו משהו מיוחד בתחום הכלכלי מבחינת הפשיעה בימים אלה.

משה ארבל: הבעיה המרכזית, גברתי, ברשותך, אדוני היושב-ראש, שרבים מאוד מהמקרים לא מגיעים לרשויות אכיפת החוק בשל החשש על חייהם של אותם אנשים שחייבים לאותם גורמים עברייניים.

משה ארבל: צריך להבין, שהפערים במגזר הערבי ביחס לשיעור מחזיקי כרטיסי האשראי לפי הנתונים של בנק ישראל מ-2014, אני לא מאמין שזה השתנה כל כך, הם 30% לעומת 85% בציבור היהודי.

משה ארבל: זה אומר שהרבה ממקורות המימון של אוכלוסיות מוחלשות כאלה, מגיעים דווקא מגורמים עברייניים, שבעיניי ראיתי כמתמחה בבית משפט השלום ברמלה, לא מעט פעמים שמגיעים לשם ללשכת ההוצאה לפועל גורמים עברייניים, סיפורים שהגיעו לידי רשויות החוק על הטסת אנשים לכריתת איברים על מנת לשלם את חובם.

משה ארבל: סיפורים כאלה שאנחנו בסוף לא יכולים לקבל את כל המידע דווקא מתלונות של אנשים שסובלים מזה, וצריכים לעשות פעולות אקטיביות כדי להגיע לאותם גורמים עברייניים ולאותם שיטות פעולה מדאיגות מאוד לצמצם את התופעה.

מנסור עבאס: את רוצה להתייחס אילנה?

אילנה ירושלמי: לא.

אילנה ירושלמי: ככל שהדברים לא מגיעים אלינו, לפרקליטות, אנחנו ניזונים אך ורק מתלונות שמוגשות למשטרה או שמקרים שהמשטרה חוקרת, ואנחנו מטפלים בהתאם לחומר שמועבר אלינו משם, אין לנו יכולת חקירה ואיסוף עצמאי.

מנסור עבאס: את רוצה להתייחס סוריא?

סוריא בשארה: האמת, שאין לי הרבה מה להתייחס.

סוריא בשארה: אני חושבת שאלה שאלות שעדיף להפנות אותם גם לפיקוח על הבנקים וגם אולי לרשות איסור הלבנת הון שאני לא יודעת אם הנציגים שלהם נוכחים בישיבה.

מנסור עבאס: משרד המשפטים שלח נציגים רק לנושא הראשון.

מנסור עבאס: המשרד לביטחון פנים, אליעזר רוזנבאום נמצא אתנו, המשנה למנכ"ל?

מנסור עבאס: בבקשה, ויאאם קבלאוי.

מנסור עבאס: מנהל מחלקה בפרקליטות.

ויאאם קבלאוי: אני אשלים את מה שאילנה אמרה.

ויאאם קבלאוי: אנחנו כמובן ניזונים מהתיקים ומהתלונות שמוגשות על-ידי הציבור.

ויאאם קבלאוי: אנחנו בתקופה הזאת, לא קיבלנו אינדיקציה על כך שיש התגברות של תופעת דמי החסות בכלל.

מנסור עבאס: אבל אתם צופים שתהיה עלייה בנושא הזה.

ויאאם קבלאוי: במקרה שתהיה תלונה ויהיו חקירות במשטרה, נתייחס לדברים האלה.

ויאאם קבלאוי: ניצול מצב חירום בתקופה הזאת, כמובן תתקל בתגובה מאוד מחמירה מצד הפרקליטות.

ויאאם קבלאוי: אני מניח שהמשטרה תחקור בצורה יסודית כפי שהיא עושה בדרך כלל.

מנסור עבאס: נעבור לניצב חכרוש, כדי לשאול את המשטרה.

מנסור עבאס: אם הפרקליטות לא יוזמת בנושא הזה, אז המשטרה אמורה להיכנס לעובי הקורה, למרות שאנחנו לא פוטרים את הפרקליטות מהאחריות בנושא הזה.

מנסור עבאס: ניצב חכרוש, הנושא הזה מוכר לך מקרוב.

ג'מאל חכרוש: כן, קודם כל אנחנו עדיין מדברים על הערכה, וכנראה הערכה נכונה - התופעה הזאת תגבר.

ג'מאל חכרוש: אני לא אומר שאין תופעה כזאת, כרגע יש, וכנראה היא תוגבר בתקופה שיש לחץ כלכלי.

ג'מאל חכרוש: כפי שדווח קודם, זה נכון, הפנייה לבנקים וכל אלה שנותנים את הדברים החוקיים שיבוא לקראת האנשים בכדי למנוע מהם ללכת בדרך השנייה, אבל זה לא תחום שאני רוצה להתייחס אליו.

ג'מאל חכרוש: מה שנכון, צריך לפעול הרבה להסברה.

ג'מאל חכרוש: הסברה לאוכלוסייה שלא יילכו לכיוון הזה, הכיוון הזה הוא הפוך, הוא יהרוס אותם כלכלית.

ג'מאל חכרוש: אנחנו צריכים כולנו ביחד למצוא את הדרך איך לפנות ולהסביר לציבור שזה הרס כלכלי ולא סיוע כלכלי בדברים האלה.

ג'מאל חכרוש: מבחינת המשטרה, הבעיה שלנו, אני לא רוצה לסנגר על הפרקליטות פה.

ג'מאל חכרוש: יש בעיה לפרקליטות שאנחנו צריכים להביא להם את התיקים עם הראיות.

ג'מאל חכרוש: הבעיה בעבירות האלה, קושי בקבלת תלונות.

ג'מאל חכרוש: אין תלונות.

ג'מאל חכרוש: אנחנו צריכים לפעול מודיעינית בדרכים אחרות, וזה הקושי בתיקים האלה שאתה מביא אותם בלי תלונה, בלי מתלונן, מודיעינית אנחנו יודעים.

ג'מאל חכרוש: אני מקווה שסוף סוף אנחנו נפחית בתופעה הזאת.

ג'מאל חכרוש: אנחנו ננסה להגיע למוקדים, אלה שמתעסקים בדברים האלה, ואנחנו פועלים, לא מחכים לתופעה שתגדל.

ג'מאל חכרוש: הדבר הזה אנחנו יודעים שזה נגע, זו אחת המחלות הרעות, במיוחד בחברה הערבית ההלוואות בשוק האפור, השחור, איך שתקראו לו.

ג'מאל חכרוש: והרבה מתופעות הירי והאלימות נגרמות על ידי הדבר הזה.

ג'מאל חכרוש: לכן, אנחנו ערים לתופעה הזאת.

ג'מאל חכרוש: הקושי שלנו ושל הפרקליטות, שהם מתלוננים שנשלים תיקים ונביא אותם למצב של הגשת כתב אישום.

מנסור עבאס: זה קשור לרמת האכיפה שלכם, על עבירות שכבר נעשו גם כלכליות, גם פליליות.

מנסור עבאס: האם קיימתם הערכת מצב, הכנתם תכנית איך להתמודד עם האתגר הזה?

מנסור עבאס: אנחנו תמיד מדברים על שלטון והון.

מנסור עבאס: היום, השלטון והון מתבטא ברמה החברתית בנושא הזה.

מנסור עבאס: בעצם, השלטון הוא קבוצות הפשע, וההון נמצא בידיים שלהם ובידיים של נותני השרות הפיננסי שסוחרים בהחלפת מטבע.

מנסור עבאס: שני אלו חוברים ביחד אל מול האזרחים שזקוקים היום למענה כלכלי או תמיכה כלכלית.

מנסור עבאס: האם יש תכנית שמטפלת בזה בצורה מערכתית, גם ביחד עם הפרקליטות, גם ביחד עם רשות ההון.

ג'מאל חכרוש: קודם כל, כפי שאמרתי, אנחנו ערים לזה שזו תופעה מסוכנת, תופעה לא פשוטה.

ג'מאל חכרוש: תופעה שלא מן הסתם גם הוקמה יחידה כלכלית במיוחד לפעול בדברים האלה, ואנחנו פועלים נגד האנשים שהם נותנים את ההלוואות.

ג'מאל חכרוש: היחידה הזאת שקמה בלהב 433 שעושה עבודה מצוינת.

ג'מאל חכרוש: מטבע הדברים, לא ביום, יומיים מביאים את החומר לידי הגשת כתב אישום.

ג'מאל חכרוש: הרבה עבודה צריכים בנושא הזה, בנוסף לפעולות מניעה שעושים.

מנסור עבאס: היה חשוב שנשמע אותם.

מנסור עבאס: שמענו בתקשורת שהוקמה יחידה.

מנסור עבאס: האם מצבת כוח האדם שם מספיק, או שאנחנו כמו תמיד מתחילים עם אחד, שתיים, שלוש, ארבע, ואז כל שנה מוסיפים עוד שני תקנים, ואז לא מתאימים את היחידה הזאת לצרכים האמתיים.

ג'מאל חכרוש: זו יחידה מקצועית מאוד, לא כל אחד יכול לעבוד ביחידה הזאת מבחינתנו.

ג'מאל חכרוש: נבחרה יחידה מקצועית מאוד שמתמחה בתחום הכלכלה, בתחום הספציפי הזה, ואין חוסר תקנים.

ג'מאל חכרוש: עושים עבודה טובה ותוצאות שלה, אני מקווה שיבוא סוף לשטח ולאותה אוכלוסייה שסובלת.

חמד עמאר: כמה מקרים של הגשת כתב אישום יש לנו עד עכשיו מאז שהוקמה היחידה?

ג'מאל חכרוש: התקלת אותי עכשיו, לא באתי מוכן מספרית, אני אמרתי באופן כללי.

ג'מאל חכרוש: אבל יש כתבי אישום.

ג'מאל חכרוש: לא פשוט להביא כתב אישום בעבירות האלה מאחר וכמעט בכל העבירות אין מתלוננים.

ג'מאל חכרוש: בלי מתלונן להביא כתב אישום זו עבודת נמלים, זו לא עבודה פשוטה.

אורן כהן: אין לי משהו ספציפי שאני יכול לחדש בעניין הזה של השוק האפור, גופי האכיפה מתמודדים עם זה.

אורן כהן: אני רק אגיד שאנחנו כן משקיעים מאמץ שבנושא של כלי הסיוע שהמדינה מעמידה, כמו לדוגמה קרן הלוואות לערבות מדינה כדי שיהיה לזה כמה שיותר שימוש במגזר הערבי, גם על ידי עסקים ערביים, וזה מהווה חלופה הרבה יותר טובה, והרבה יותר בריאה.

אורן כהן: אנחנו גם חיברנו בין האנשים באגף החשב הכללי שאחראים על הקרן, לבין גם גורמים בחברה האזרחית הערבית שהם מחוברים טוב לשטח, ויכולים לעזור לשווק את הכלים האלה, ולהגביר את המודעות שלהם, כי יש הרבה עניין של הסברה והיכרות, הרי הם עשו במסגרת המשבר הרבה מאוד שינויים והקלות בגישה לקרן ההלוואות בערבות מדינה.

אורן כהן: אגב, אנחנו יודעים שבימים כתיקונם, סך הכול השימוש במגזר הערבי בקרן הזאת, בימי שיגרה, הוא לא רק.

אורן כהן: אז יש לנו פה אינטרס גם להרחיב את זה מאוד משמעותית.

אורן כהן: וככל שיותר עסקים ערבים יפנו למסלול הזה, יהיה פחות שאיפה ופניות למסלולים פחות בריאים.

מנסור עבאס: אורן, אנשי עסקים ערבים או בעלי עסקים מתקשים.

מנסור עבאס: בשבוע שעבר בוועדת הכספים, העליתי את הנושא הזה מול החשב הכללי.

מנסור עבאס: בקשות רבות נדחות, אז גם ביקשנו דוח מהבנקים, מפקח על הבנקים, מה אחוז ההלוואות שניתנו כבר או שאושרו לאנשי עסקים בחברה הערבית בכלל?

מנסור עבאס: אם יש לך נתונים בנושא הזה.

אורן כהן: אני יודע שהיה ממש הבוקר עוד דיון בוועדת כספים על הנושא הזה, שלפי דעתי, החשב הכללי השתתף בו, או אנשים מטעמו.

אורן כהן: אין לי את הנתונים און ליין, וגם ממש משתנה מיום ליום כי השיפורים האחרונים בקרן היא ממש מהימים האחרונים.

אורן כהן: אפשר לנסות לקראת הדיון הבא להציג.

אורן כהן: אני רואה שאלי כתב שיש לו נתונים על הקרן בהודעות, אז אולי אפשר לתת לו להתייחס.

אלי אלפסי: חשוב להסביר, נותני שירותים פיננסיים, כשאנחנו נותנים להם רישיונות, הם מבחינתנו יוצאים מחלקת שוק האפור הופכים להיות שוק לבן.

אלי אלפסי: צריך להבין, שאנחנו מעבירים את הגופים במסננת מאוד קפדנית, לכן, צריך לעשות הסברה במגזר הערבי או במגזר החרדי, או בכל מגזר שרוצה לקחת הלוואות בשוק החוץ בנקאי, שתבדוק אם לגוף רישיון.

אלי אלפסי: אם יש לגוף רישיון, רק אז לקחת את ההלוואות, ולא לקחת הלוואות או אשראי כלשהו מגופים שהם לא מפוקחים ובעלי רישיון.

אלי אלפסי: לגבי קרן לערבות מדינה – להבנתנו, בגלל כל מיני פרמטרים שיש שם, בימים האלה בוחנים אפשרויות לבוא ולעשות התאמות בקרן כדי שיוכלו להיכנס גם - - -

מנסור עבאס: בחברה הערבית ברור לנו שהשוק האפור ממש חוגג שם, וחלק דיי משמעותי בפשיעה ובאלימות קשור לנושא הזה.

מנסור עבאס: הזכרת פעמיים את החברה החרדית.

מנסור עבאס: האם גם השוק האפור פועל בצורה נמרצת בחברה החרדית?

אלי אלפסי: לגבי הפעילות של השוק האפור, אין לי נתונים על השוק האפור, כי הנתונים האלה הם נתונים משטרתיים.

אלי אלפסי: אני מתעסק בכל התחומים של בעלי רישיון, נותני שירותים פיננסיים שהם מקבלים בעלי רישיון.

אלי אלפסי: לגבי השאלה הזאת, צריך לפנות למשטרה ולראות האם יש פעילות עבריינית.

מנסור עבאס: מבחינת ההגדרות.

מנסור עבאס: אמרת שכבר אם הם מקבלים רישיון, אז הם עוברים לשוק הלבן - זה לא המצב.

מנסור עבאס: אנחנו יודעים שחלק משמעותי בנותני ההלוואות, הם נמצאים בשוק הלבן, אולי יש להם כבר רישיונות וכו'.

מנסור עבאס: אבל הם חוברים ביחד עם קבוצות פשע, תקרא לזה מה שאתה רוצה, ואז יש לך מין משרד אוצר, במרכאות, או רשות בנקים כזאת אפורה, ויש לך משטרה שהיא במרכאות משטרה, כוח שהוא מפעיל את עצמו כדי לגבות, כדי לקבוע כללים.

מנסור עבאס: זה העניין - כאשר אנחנו דורשים שרשות שוק ההון תבקר ותפקח על מה שקורה, זאת הכוונה.

מנסור עבאס: כאילו אני לא אומר אנשים שנותנים בעצמם מכספם את ההלוואות הם שעושים את העברות הפליליות, אלא הם חוברים לקבוצות הפשע ומשתמשים בהם כדי לגבות, כדי לקבוע כללים וכו'.

מנסור עבאס: זה החיבור.

מנסור עבאס: ולכן, אם נפקח על השוק הלבן, ועל מתן רישיונות ונשים לב, אנחנו נייבש את המקור של הלוואות ושל השוק האפור הזה.

אלי אלפסי: התשובה שלי לשאלות שלך הן כדלהלן.

אלי אלפסי: צריך ללכת בתנועת מלקחיים על הדבר הזה.

אלי אלפסי: מצד אחד, צריך לבוא ולחזק את הגופים הלגיטימיים בתוך השוק שלנו, בתוך השוק החוץ בנקאי, גם בנושא של ההסדרה, וגם בנושא של הרישוי, וגם בנושא של התמיכות - להכניס אותם לקרן הלוואות מדינה, ולאפשר להם מקורות מימון.

אלי אלפסי: אני אסביר הכול.

אלי אלפסי: בשביל שהגופים הלגיטימיים שעברו אצלנו בדיקות ונבחנים אצלנו, ונבחנו אצלנו, יוכלו לתת אשראי, כדי לתת חלופות למגזרים שאין להם גישה למערכת הבנקאית.

אלי אלפסי: לגבי נושא האכיפה.

אלי אלפסי: חשוב לי להסביר שאנחנו עובדים בשיתוף פעולה גם עם הפרקליטות, וגם עם הפרקליטות.

אלי אלפסי: קיבלו רשיון בייחוד בשימוש אנשים שנראים לגיטימיים, אנחנו מכירים את הפעילות הזאת.

אלי אלפסי: אנחנו בשיתוף עם רשויות לזהות אותם, לחשוף אותם, ולהוציא אותם מהשוק.

אלי אלפסי: ברגע שאתה מעלה פה, לדוגמה, על פעילות של גופים שקיבלו רישיון עם גופים עבריינים, בייחוד בשימוש - - - למשל, אנשים שנראים לגיטימיים ומאחוריהם עומדים גופים עבריינים, אנחנו מכירים את הפעילות הזאת.

אלי אלפסי: אנחנו בשיתוף עם רשויות אחרות.

אלי אלפסי: אנחנו פועלים לזהות אותם, לחשוף אותם, ולהוציא אותם מהשוק.

אלי אלפסי: אני רוצה להבהיר משהו.

אלי אלפסי: שאלת לגבי הנושא של ארבע שנים, שהחוק חוקק משנת 2016.

אלי אלפסי: לגבי החוק שחוקק ב-2016, וארבע שנים, לכאורה, לא בוצעה העבודה.

אלי אלפסי: אני רוצה להסביר את הנקודה.

אלי אלפסי: רגולציה זה תהליך מאוד ארוך, שעובד כמו מסננת.

מנסור עבאס: סליחה, אלי, אנחנו מאבדים אותך.

אלי אלפסי: סליחה, אני מתנצל.

אלי אלפסי: התהליך של הרגולציה, הוא תהליך ארוך טווח.

אלי אלפסי: מה שאנחנו עושים, זה אנחנו מסננים את זה פעם אחר פעם, נמאס לנו לבוא - - - עכשיו אנחנו פועלים לבוא ולהפוך אותו לשוק לגיטימי שייתן שירותים.

אלי אלפסי: יוכל להתחרות עם המערכת הבנקאית בהמון תחומים.

אלי אלפסי: בחלק מהמקרים הצלחנו, ובחלק מהמקרים לא.

אלי אלפסי: אבל אנחנו פועלים בכיוון בכל כוח.

אלי אלפסי: הממונה על שוק ההון, זאת ההנחיה שלו, ואנחנו מתכוונים לעבוד ולקדם את השוק הזה.

אלי אלפסי: גם גוף שקיבל רישיון אצלנו, אנחנו ממשיכים לבחון אותו, והרישיון הוא רישיון קצר טווח, רק למשימות שנה, שתיים, או שלוש.

אלי אלפסי: בתום תקופת הרישיון הקצוב, אנחנו בוחנים אותו שוב פעם, כניסה של הגופים בשביל לבוא ולקבל רישיון קבוע, הצטרכו לעבור פעם אחר פעם את המסננת שלנו, בשביל להוכיח שהם גופים לגיטימיים ונקיים.

אלי אלפסי: החשש שאתה מעלה, הוא חשש שאנחנו מכירים אותו.

אלי אלפסי: אנחנו פועלים כדי לקדם את השוק הזה לשוק לגיטימי, בשביל שהציבורים שמשתמשים בשוק החוץ בנקאי יוכלו לקבל שירותי חוץ בנקאיים, לגיטימיים בנקאיים, וגם יש אכיפה – תהיה אכיפה על-פי כללים מסודרים כמו שקיים במערכת הבנקאית.

מנסור עבאס: בנושא הזה, ההרגשה שלי, אנחנו לא מיצינו את כל ההיבטים של הנושא הזה.

מנסור עבאס: אנחנו צריכים להמשיך ולעקוב מקרוב.

מנסור עבאס: ממש הנושא הזה קשור ישירות, קשר סיבתי וגם נסיבתי למגפת הפשיעה והאלימות.

מנסור עבאס: אנחנו לקראת הסוף.

מנסור עבאס: אנחנו נגבש כמה מסקנות או דרישות גם בנושא הזה, גם בנושא הראשון.

מנסור עבאס: אבל אנחנו ממשיכים לעקוב.

אלי אלפסי: בסדר גמור.

אלי אלפסי: אנחנו נשמח להעביר כל מידע וכל בקשה שאתם תרצו.

מנסור עבאס: נעשה סיכום קצר.

מנסור עבאס: אנחנו בישיבה הראשונה, הוצאנו שלושה מכתבים - גם למשרד ראש הממשלה, וגם למשרד הרווחה, וגם למשרד החינוך, וגם למשטרה, בה דרשנו כמה נושאים.

מנסור עבאס: אני אשלב את זה ביחד עם הסיכום בנושא הראשון.

מנסור עבאס: כמובן, להחריג את העובדים הסוציאליים, כבר דרשנו את זה, ואפילו דרשנו להגביר את מערך השירותים הסוציאליים, ולתת מענה ראוי גם למשפחות במצוקה, וגם למשפחות שנכנסו לאחרונה למעגל הזה.

מנסור עבאס: דבר שני, כמובן, אנחנו נפנה שוב למשרד האוצר ולמשרד ראש הממשלה, בבקשה להרחיב את מקורות המימון.

מנסור עבאס: אני אשאר בנושא הראשון.

מנסור עבאס: גם בקשר לנושא של משרד החינוך, אנחנו דרשנו שהיועצים החינוכיים גם יהיו בקשר ישיר, ולהפעיל את המערך הייעוצי, וגם את המורים המחנכים, והלא מחנכים, לבוא במגע ישיר ובלתי ישיר עם התלמידים, כדי לאלתר תלמידים שהם נמצאים בסכנה.

מנסור עבאס: כמובן, בנושא של לימוד מרחוק - יש להתגבר על המכשולים הטכנולוגיים.

מנסור עבאס: אני לא שולל מה שהציע חבר הכנסת משה ארבל, בקשר לשימוש בטלפונים הסלולריים והקוויים, אבל קודם כל צריך כן לדאוג לספק טכנולוגיה, גם רשת אינטרנט וגם מחשבים ניידים.

מנסור עבאס: הובטח לפני שנים שלכל תלמיד בישראל יהיה מחשב.

מנסור עבאס: אנחנו לא יודעים איפה אנחנו עומדים בנושא הזה.

מנסור עבאס: צריך לספק את הטכנולוגיה הזאת.

מנסור עבאס: גם מהמשטרה הפנינו כמה דרישות, והיום אנחנו גם מוסיפים את הפלטפורמה של תלונה מקוונת, יש לספק אותה גם בשפות השונות – רוסית, ערבית, אמהרית, ולא רק בעברית.

מנסור עבאס: למדנו היום שיש עלייה בפשיעה או באלימות ב-18% בחברה בכלל, ו-6% בחברה הערבית.

מנסור עבאס: כולנו משוכנעים שזה לא מייצג את נתון האמת.

מנסור עבאס: אני חושב שהמשטרה שנמצאת בכוננות מתמדת היום, ונמצאת בשטח, היא יכולה להיות יעילה יותר במתן מענה ישיר לצרכים.

מנסור עבאס: בנוסף למה שהציגה היבה יזבק ורם בן ברק, יש לנהל קמפיין אגרסיבי לתלונות, ולהגיע באמת לציבור רחב, ולתת להם את המידע הזה שהם יכולים לפנות בדרכים שונות ולהגיש תלונה.

מנסור עבאס: בנוסף, אני מוסיף את הדרישה של חברת הכנסת אימאן ח'טיב, ולהשתמש בלחצני מצוקה בהיקף רחב לקשישים עצמם, אנחנו גם את זה נעלה כדרישה מהמשרד לביטחון הפנים, משרד הרווחה וכו'.

מנסור עבאס: יש עוד כל מיני נקודות שקשורות לנושא של אלימות בתוך המשפחה, אבל אנחנו נתמצת אותם ונפנה אותם לגורמים השונים בממשלה עצמה.

מנסור עבאס: בנושא השני, אני חושב שאנחנו לא מיצינו את זה.

מנסור עבאס: אנחנו חושבים שאנחנו צריכים למצוא מערך שיתאם בין המשטרה, הפרקליטות, וגם רשות שוק ההון.

מנסור עבאס: הנושא של הפשיעה הכלכלית – אי אפשר לעבור על זה על סדר היום.

מנסור עבאס: מה שמתרחש היום, יתבטא בעוד שלושה, ארבעה חודשים.

מנסור עבאס: קבוצות הפשע לא נותנות גרייס לשנה, ודוחות את תשלום ההלוואות, ולא מחלקות את התשלומים לחמש או שש שנים, או ארבע שנים.

מנסור עבאס: ולכן, הדרישה שלנו גם ממשרד האוצר, החשב הכללי, משרד ראש הממשלה, יש לתת מענה לאנשי עסקים, או לעסקים הבינוניים והקטנים, לעצמאים וגם לשכירים דרך הביטוח הלאומי.

מנסור עבאס: אני לא חושב שמענק של 500 שקלים ימנע זליגה, וימנע אנשים שזקוקים באמת לתמיכה הזאת לפנות לשוק האפור.

מנסור עבאס: גם בנושא הזה אנחנו נגבש את הדרישות שלנו, ונעלה אותם, ונדרוש להקל בתנאים למתן אשראי לבעלי עסקים, לעצמאים ולשכירים.

מנסור עבאס: אני נועל את הישיבה.

מנסור עבאס: נקבע סדר יום חדש לישיבה הבאה.

מנסור עבאס: תודה רבה לכולם.

מנסור עבאס: הישיבה נעולה.